
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1220 

17 Ιουλίου 2007 


ΑΠΟΦΑΣΕΙ Σ 

Αριθμ. 258735 

Πρόγραμμα ελέγχου και εκρίζωσης της βρουκέλλω- 
σης των αιγών και προβάτων. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 1 του π.δ. 133/13.4.1992 (Α’ 
66) «επιβολή υγειονομικών και λοιπών μέτρων για την 
προστασία και εξυγίανση της κτηνοτροφίας από λοι¬ 
μώδη και παρασιτικά νοσήματα των ζώων», 

2. Το π.δ. 242/1995 (Α' 291) «Υγειονομικοί όροι τους 
οποίους πρέπει να πληρούν τα ζώντα αιγοπρόβατα, που 
αποτελούν αντικείμενο εμπορίου, σε συμμόρφωση προς 
την Οδηγία 91/68/ΕΟΚ του Συμβουλίου, όπως ισχύει. 

3. Την υπ’ αριθμ. 2006/875/ΕΚ απόφαση κεφάλαιο V, 
άρθρο 5 § 1,3 της Επιτροπής των Ευρωπαϊκών Κοινο¬ 
τήτων της 30ης Νοεμβρίου 2006, για την έγκριση προ¬ 
γραμμάτων για την εκρίζωση και την επιτήρηση ασθε¬ 
νειών των ζώων, ορισμένων ΜΣΕ και για την πρόληψη 
ζωονόσων, τα οποία υποβλήθηκαν από τα κράτη μέλη 
για το έτος 2007, 

4. Την υπ’ αριθμ. 263493/16.8.2004 (Β' 1253) απόφαση 
«Συμπληρωματικά μέτρα για την εφαρμογή του συστή¬ 
ματος αναγνώρισης και καταγραφής των εκμεταλλεύ¬ 
σεων αιγοπροβάτων και του ζωικού τους κεφαλαίου 
σε εφαρμογή του Κανονισμού (ΕΚ) 21/2004 του Συμ¬ 
βουλίου». 

5. Την υπ’ αριθμ. 301509/30.11.2004 (Φ.Ε.Κ. 1762 Β') 
απόφαση «Μεταβίβαση στους Γενικούς Γραμματείς, 
Γενικούς Διευθυντές,Διευθυντές και Τμηματάρχες του 
Υπουργείου Αγροτικής Ανάπτυξης και Τροφίμων της 
εξουσίας να υπογράφουν με εντολή Υφυπουργού». 

6. Το γεγονός ότι οι δαπάνες για την εφαρμογή του 
προγράμματος προβλέπονται και μπορούν να καλύπτο¬ 
νται από τον τακτικό προϋπολογισμό (ΚΑ 5329-Φ29/110), 
σύμφωνα με τις εκάστοτε ετήσιες κοινές υπουργικές 
αποφάσεις οικονομικών αποζημιώσεων και ενισχύσεων 
που προκύπτουν από την επιβολή κτηνιατρικών μέτρων 
εξυγίανσης του ζωικού κεφαλαίου της χώρας. 


7. Την σχετική εισήγηση της Δ/νσης Υγείας των ζώων 
για την ανάγκη εφαρμογής του παραπάνω προγράμμα¬ 
τος, αποφασίζουμε: 

Εγκρίνουμε τη συνέχιση του προγράμματος ελέγχου 
και εκρίζωσης της βρουκέλλωσης των αιγών και προ¬ 
βάτων. 

ΚΕΦΑΛΑΙΟ Α: ΓΕΝΙΚΕΣ ΔΙΑΤΑΞΕΙΣ 
Αρθρο 1 

ΕΦΑΡΜΟΓΗ ΤΟΥ ΠΡΟΓΡΑΜΜΑΤΟΣ 

Το πρόγραμμα εφαρμόζεται υποχρεωτικά σε ολό¬ 
κληρη την χώρα από τις Κτηνιατρικές Υπηρεσίες της 
Νομαρχιακής Αυτοδιοίκησης, εκτός αν καθοριστεί από 
την Κεντρική Κτηνιατρική Υπηρεσία του Υπουργείου 
Αγροτικής Ανάπτυξης και Τροφίμων άλλος φορέας 
εφαρμογής σύμφωνα με τις κείμενες διατάξεις. 

Άρθρο 2 

ΦΟΡΕΙΣ ΥΠΕΥΘΥΝΟΙ ΓΙΑ ΤΗΝ ΕΦΑΡΜΟΓΗ 
ΤΟΥ ΠΡΟΓΡΑΜΜΑΤΟΣ 

Α) Το Τμήμα Υγείας των Ζώων της Δ/νσης Κτηνια¬ 
τρικής κάθε νομού είναι υπεύθυνο για την οργάνωση, 
τον συντονισμό και τον έλεγχο της εφαρμογής του 
προγράμματος, όπως επίσης και για την αξιολόγηση 
των αποτελεσμάτων της εφαρμογής του στον νομό. 
Επιπλέον το παραπάνω Τμήμα είναι υπεύθυνο για τη 
συλλογή των στοιχείων που αφορούν στην εφαρμογή 
του προγράμματος στην περιοχή, την αποστολή όλων 
των σχετικών πληροφοριών στο Τμήμα Ζωοανθρωπο¬ 
νόσων της Δ/νσης Υγείας των Ζώων του Υπουργείου 
Αγροτικής Ανάπτυξης και Τροφίμων και την εισήγηση 
για την έκδοση όλων των σχετικών αποφάσεων που 
αφορούν στην εφαρμογή του προγράμματος σε επί¬ 
πεδο νομού. 

Τα Αγροτικά Κτηνιατρεία σε κάθε νομό είναι υπεύθυ¬ 
να για την εφαρμογή του προγράμματος, τον έλεγχο 
της σήμανσης των ζώων, τη σήμανση των μολυσμένων 
ζώων, την τήρηση των μητρώων των εκτροφών, όλων 
των απαραίτητων δελτίων που αφορούν στην εφαρμογή 
του προγράμματος και προβλέπονται από τις σχετικές 

διατάξεις και την έκδοση των σχετικών υγειονομικών 
πιστοποιητικών για την μετακίνηση των ζώων ή των 
εκτροφών. 

Β) Το Τμήμα Ζωοανθρωπονόσων της Δ/νσης Υγείας 
των Ζώων της Γενικής Δ/νσης Κτηνιατρικής είναι υπεύ¬ 
θυνο για τον συντονισμό, τον έλεγχο και την επιδημιο- 
λογική αξιολόγηση της πορείας του προγράμματος σε 
ολόκληρη τη χώρα και ειδικότερα σε κάθε Δ/νση Κτη¬ 
νιατρικής των νομών που εμπλέκονται στην εφαρμογή 
αυτού του προγράμματος. Το ίδιο τμήμα συγκεντρώνει, 
επεξεργάζεται στατιστικά, αναλύει επιδημιολογικά και 
αξιολογεί τα στοιχεία του προγράμματος. Στην αρμοδι- 
ότητά του είναι η παροχή όλων των πληροφοριών στις 
υπηρεσίες της Ευρωπαϊκής Ένωσης. 

Γ) Το Εθνικό Εργαστήριο Αναφοράς Βρουκέλλας της 
Λάρισας - τμήμα εργαστηρίου διάγνωσης - έχει τις 
ακόλουθες αρμοδιότητες: 

- εγκρίνει τα αποτελέσματα των μελετών αξιολόγη¬ 
σης που αποδεικνύουν την αξιοπιστία των δοκιμών που 
χρησιμοποιούνται για τη διάγνωση της βρουκέλλας στη 
χώρα, 

- προσδιορίζει το μέγιστο αριθμό δειγμάτων ορών 
αίματος που μπορούν να συνενωθούν όταν για τη διά¬ 
γνωση της νόσου χρησιμοποιείται η διαγνωστική δοκιμή 
ΕΙίεα σε άθροισμα ορών αίματος, 

- βαθμονομεί τα τυποποιημένα δευτερογενή εθνικά 
πρότυπα ορών αναφοράς (πρότυπα εργασίας) βάσει 
του πρωτογενούς εθνικού προτύπου ορού, 

- οργανώνει συγκριτικές δοκιμές μεταξύ των επισήμων 
εθνικών εργαστηρίων και εξασφαλίζει ότι δίνεται κατάλ¬ 
ληλη συνέχεια στις συγκριτικές αυτές δοκιμές, 

- συνεργάζεται στο πλαίσιο του δικτύου της Ε.Ε. με τα 
εθνικά εργαστήρια αναφοράς για τη βρουκέλλωση, 

- παρέχει επιστημονική και τεχνική συνδρομή στην 
αρμόδια Δ/νση Κτηνιατρικής της Γενικής Δ/νσης Κτη¬ 
νιατρικής για την εφαρμογή συντονισμένων σχεδίων 
ελέγχου, 

- συντονίζει τα πρότυπα και τις μεθόδους διάγνωσης 
που εφαρμόζονται σε κάθε εργαστήριο διάγνωσης της 
βρουκέλλωσης στη χώρα. Για το σκοπό αυτό: 

1. προγραμματίζει την προμήθεια των διαγνωστικών 
αντιδραστηρίων για την κάλυψη των αναγκών του συ¬ 
νόλου των κτηνιατρικών εργαστηρίων που ασχολούνται 
με το αντικείμενο, 

2. ελέγχει την ποιότητα όλων των υποστρωμάτων 
και αντιδραστηρίων που χρησιμοποιούνται από τα επί 
μέρους συνεργαζόμενα κτηνιατρικά εργαστήρια καθώς 
και από το ίδιο, 

3. οργανώνει μία τουλάχιστον συγκριτική δοκιμή ανά 
έτος (ιϊηρ Ισεΐ), 

4. συνεργάζεται με τα άλλα εθνικά εργαστήρια της 
χώρας που ασχολούνται με την απομόνωση των βρου- 
κελλών που προσβάλλουν τον άνθρωπο, 

5. πραγματοποιεί βακτηριολογικές εξετάσεις (απο¬ 
μόνωση του βακτηρίου καθώς και ορολογικές εξετά¬ 
σεις), 


6. παραλαμβάνει τα αποστελλόμενα οροδείγματα από 
τις Δ/νσεις Κτηνιατρικής των Νομαρχιακών Αυτοδιοική¬ 
σεων που καθορίζονται σε σχετική εγκύκλιο καθώς και 
παθολογικό υλικό από όλες τις Δ/νσεις Κτηνιατιρκής 
της χώρας για βακτηριολογικές εξετάσεις (απομόνωσης 
βακτηρίου). 

Δ) Το τμήμα βρουκελλώσεων των Ινστιτούτων Λοιμω¬ 
δών και Παρασιτικών Νοσημάτων των Κέντρων Κτηνι¬ 
ατρικών Ιδρυμάτων Αθηνών και Θεσσαλονίκης καθώς 
και αυτό των Κτηνιατρικών Εργαστηρίων Ηρακλείου 
- Ιωαννίνων- Καβάλας- Κομοτηνής- Τρίπολης. 

Είναι αρμόδια για την παραλαβή των αποστελλομένων 
οροδειγμάτων από τις Δ/νσεις Κτηνιατρικής των Νο¬ 
μαρχιακών Αυτοδιοικήσεων της περιοχής δικαιοδοσίας 
τους, σύμφωνα με σχετική εγκύκλιο και την διενέργεια 
σ’ αυτά των απαιτούμενων εγκεκριμένων ορολογικών 
δοκιμών σύμφωνα με τις οδηγίες του εργαστηρίου ανα¬ 
φοράς. 

Επίσης είναι αρμόδια καθώς και το Εργαστήριο Ανα¬ 
φοράς για την εξαμηνιαία υποβολή στην Δ/νση Υγείας 
των Ζώων, τμήμα ζωοανθρωπονόσων δελτίου με τις 
εξετάσεις που έχουν διενεργήσει κατά το εξάμηνο που 
πέρασε σύμφωνα με σχετική εγκύκλιο. 

Για τον συντονισμό, τον έλεγχο και την αποτελεσμα¬ 
τική εφαρμογή του προγράμματος συγκροτείται επι¬ 
τροπή η οποία ενεργεί ως συμβουλευτικό όργανο στο 
Τμήμα Ζωοανθρωπονόσων του Υπουργείου Αγροτικής 
Ανάπτυξης και Τροφίμων. 

Η Επιτροπή αποτελείται από: 

1. Τον Προϊστάμενο της Δ/νσεως Υγείας των Ζώων ο 
οποίος είναι και ο Πρόεδρος. 

2. Τον Προϊστάμενο του Τμήματος Ζωοανθρωπονό¬ 
σων της Δ/νσης Υγείας των Ζώων ο οποίος είναι και 
ο Αντιπρόεδρος, 

3. Τον Προϊστάμενο του τμήματος Υγείας των ζώων 
της Διεύθυνσης Κτηνιατρικής Επιθεώρησης και Ελέγ¬ 
χου, 

4. Έναν κτηνίατρο του Τμήματος Ζωοανθρωπονόσων 
του Υπουργείου Αγροτικής Ανάπτυξης και Τροφίμων, 

5. Έναν κτηνίατρο υπεύθυνο του ΟΣΔΕ της Δ/νσης 
Κ.Α.Φ.Ε., 

6. Επιδημιολόγο ο οποίος ορίζεται με απόφαση της 
Γενικής Δ/νσης Κτηνιατρικής του Υπουργείου Αγρο¬ 
τικής Ανάπτυξης και Τροφίμων, ως τεχνικό σύμβουλο 
της επιτροπής. 

Η επιτροπή συνεδριάζει τουλάχιστον κάθε τρεις μήνες 
προκειμένου να αξιολογήσει την εφαρμογή του προ¬ 
γράμματος σε κάθε περιοχή της χώρας και σε ολόκληρη 
τη χώρα. Σε περίπτωση που οι στόχοι του προγράμμα¬ 
τος δεν επιτυγχάνονται σε κάποια περιοχή, η επιτροπή 
εξετάζει την κατάσταση, σχεδιάζει και προτείνει μέτρα 
για την επίλυση τυχόν προβλημάτων στην αποτελε¬ 
σματική εφαρμογή του προγράμματος και την επίτευξη 
των στόχων. Στην περίπτωση αυτή στην επιτροπή θα 
συμμετέχουν επιπλέον: 

1. Ο Προϊστάμενος της Δ/νσης Κτηνιατρικής του Νο¬ 
μού, 

2. Ο Προϊστάμενος του αρμόδιου τμήματος, και ο 
Υπεύθυνος Κτηνίατρος για την εφαρμογή των προγραμ¬ 
μάτων εκρίζωσης ζωοανθρωπονόσων που έχει ορισθεί 
από την Δ/νση Κτηνιατρικής, 

3. Ο Προϊστάμενος ή Κτηνίατρος του Τμήματος Διαγνω¬ 
στικής του Κτηνιατρικού Εργαστηρίου της περιοχής. 

Αρθρο 3 

ΚΑΤΑΓΡΑΦΗ ΤΩΝ ΕΚΜΕΤΑΛΛΕΥΣΕΩΝ 
ΚΑΙ ΣΗΜΑΝΣΗ ΤΩΝ ΖΩΩΝ 

Όλες οι εκμεταλλεύσεις αιγών και προβάτων πρέπει 
να είναι εγγεγραμμένες στο Σύστημα Αναγνώρισης και 
Καταγραφής σύμφωνα με τα άρθρα 4 και 5 της υπ’ αριθμ. 
263493/27.7.2004 κοινής υπουργικής απόφασης. Τα ζώα 
πρέπει να φέρουν σήμανση σύμφωνα με το άρθρο 6 
και 7 της υπ’ αριθμ. 263493/27.7.2004 κοινής υπουργικής 
απόφασης. Σε κάθε εκμετάλλευση πρέπει να τηρείται 
μητρώο όπου καταγράφονται όλες οι μεταβολές - με¬ 
τακινήσεις των ζώων. Υπεύθυνος για την τήρηση και 
ενημέρωση του μητρώου είναι ο κάτοχος της εκμετάλ¬ 
λευσης, ο οποίος τουλάχιστον μία φορά κάθε έτος (τον 
Δεκέμβριο κάθε έτους) πραγματοποιεί απογραφή του 
ζωικού κεφαλαίου της εκμετάλλευσής του, την οποία 
γνωστοποιεί στην Κτηνιατρική Αρχή της περιοχής στην 
οποία ανήκει η εκμετάλλευση. Η απογραφή αυτή κατα- 
χωρείται από την Κτηνιατρική Υπηρεσία Νομαρχιακής 
Αυτοδιοίκησης στην Κτηνιατρική Βάση Δεδομένων. 

ΚΕΦΑΛΑΙΟ Β: ΠΡΟΓΡΑΜΜΑ ΕΛΕΓΧΟΥ ΤΗΣ 
ΒΡΟΥΚΕΛΛΩΣΗΣ ΑΙΓΩΝ ΚΑΙ ΠΡΟΒΑΤΩΝ 

Αρθρο 4 

ΕΜΒΟΛΙΑΣΜΟΣ ΑΙΓΩΝ ΚΑΙ ΠΡΟΒΑΤΩΝ 

Το πρόγραμμα ελέγχου εφαρμόζεται στην ηπειρω¬ 
τική χώρα και στους νομούς Εύβοιας, Λέσβου (νήσος 
Λέσβος) και Δωδεκανήσων (νήσος Λέρος). Τα μέτρα 
που εφαρμόζονται για τον έλεγχο της νόσου είναι τα 
ακόλουθα: 

Α) εφαρμόζεται υποχρεωτικός εμβολιασμός των αμνών 
και εριφίων ηλικίας άνω των 3 μηνών που διατηρούνται 
για αναπαραγωγή. Ο εμβολιασμός εφαρμόζεται απο¬ 
κλειστικά σε θηλυκά ζώα, 

Β) εφαρμόζεται υποχρεωτικός εμβολιασμός των ενη¬ 
λίκων αιγών και προβάτων που δεν βρίσκονται σε κα¬ 
τάσταση εγκυμοσύνης. 

Άρθρο 5 

ΧΟΡΗΓΗΣΗ ΕΜΒΟΛΙΟΥ 

Ο εμβολιασμός των αμνών και των εριφίων όπως επί¬ 
σης και των ενηλίκων αιγών και προβάτων διενεργείται 
με εμβόλιο ΒΕ\/-1 το οποίο χορηγείται στα ζώα με εν- 
στάλαξη στον οφθαλμό και σε δόση η οποία περιέχει 
1 X 10 ΩΡυ. 

Άρθρο 6 

ΕΞΑΙΡΕΣΕΙΣ ΑΠΟ ΤΟΝ ΕΜΒΟΛΙΑΣΜΟ 

Απαγορεύεται ο εμβολιασμός όλων των ανηλίκων και 


ενηλίκων αρσενικών ζώων. Επίσης απαγορεύεται ο εμ¬ 
βολιασμός των ενηλίκων θηλυκών τα οποία βρίσκονται 
σε κατάσταση εγκυμοσύνης. 

Αρθρο 7 

ΣΗΜΑΝΣΗ ΕΜΒΟΛΙΑΣΜΕΝΩΝ ΖΩΩΝ 

Τα ζώα που εμβολιάζονται πρέπει να σημαίνονται με δι¬ 
άστιξη (τατουάζ) στο αυτί. Η διάστιξη θα φέρει το γράμμα 
V και τα δύο τελευταία ψηφία του έτους εμβολιασμού. 
Για το τρέχον έτος η διάστιξη πρέπει είναι V 07. 

Αρθρο 8 

ΤΕΚΜΗΡΙΩΣΗ ΕΜΒΟΛΙΑΣΜΟΥ 

Α. Δελτίο Εμβολιασμού. Μετά τον εμβολιασμό πρέπει 
να συμπληρώνεται και να υπογράφεται το Δελτίο Εμ¬ 
βολιασμού από τον υπεύθυνο κτηνίατρο που διενήργη- 
σε τον εμβολιασμό. Το δελτίο πρέπει να εκδίδεται σε 
δύο αντίτυπα εκ των οποίων το ένα παραδίδεται στον 
κτηνοτρόφο και διατηρείται στο αρχείο της εκτροφής 
και το δεύτερο παραμένει στο αρχείο του Αγροτικού 
Κτηνιατρείου της περιοχής και διατηρείται στον αντί¬ 
στοιχο φάκελο του κτηνοτρόφου. Στο δελτίο εμβολια¬ 
σμού πρέπει να αναγράφονται: 

- ο κωδικός και τα υπόλοιπα στοιχεία της εκτροφής, 

- οι κωδικοί αναγνώρισης (αριθμοί ενωτίων) των εμ¬ 
βολιασμένων ζώων, 

- η ημερομηνία του εμβολιασμού, 

- ο αριθμός των εμβολιασθέντων ζώων. 

Β. Δελτίο πορείας προγράμματος μαζικού εμβολια¬ 
σμού. Η εξέλιξη του εμβολιακού προγράμματος σε κάθε 
νομό αποτυπώνεται σε σχετικά έντυπα. Κάθε Αγροτικό 
Κτηνιατρείο συμπληρώνει τα απαραίτητα στοιχεία και 
αποστέλλει μηνιαία δελτία στη Δ/νση Κτηνιατρικής του 
νομού η οποία καταγράφει την πορεία του προγράμμα¬ 
τος σε ηλεκτρονική μορφή μέσω του «Προγράμματος 
παρακολούθησης εμβολιασμού». Μέσω του διαδικτύου 
ενημερώνεται το Τμήμα Ζωοανθρωπονόσων της Δ/νσης 
Υγείας των Ζώων της Γενικής Δ/νσης Κτηνιατρικής κάθε 
μήνα. Η μορφή των δελτίων έχει καθοριστεί με σχετική 
εγκύκλιο (αριθμ. πρωτ. 359322/19-04-2001- Παραρτήματα 
Δ1 και Δ3). 

Αρθρο 9 

ΕΛΕΓΧΟΣ ΑΠΟΤΕΛΕΣΜΑΤΙΚΟΤΗΤΑΣ ΕΜΒΟΛΙΑΣΜΟΥ 

Ένα μήνα μετά την ολοκλήρωση του εμβολιασμού των 
αιγών και προβάτων σε μία περιοχή, και σε εκτροφές 
που δεν έχει διενεργηθεί εμβολιασμός τα προηγούμενα 
χρόνια ή σε εκτροφές με εμβολιακή κάλυψη πολύ μικρή, 
διενεργείται έλεγχος σε δείγμα των ζώων που εμβολι¬ 
άστηκαν, προκειμένου να εκτιμηθεί η αποτελεσματικό- 
τητα του εμβολιασμού. Ο τρόπος δειγματοληψίας και 
το αντίστοιχο Δελτίο Ελέγχου του Εμβολιασμού έχει 
καθοριστεί με σχετική εγκύκλιο του Τμήματος Ζωοαν¬ 
θρωπονόσων της Δ/νσης Υγείας των Ζώων της Γ ενι¬ 
κής Δ/νσης Κτηνιατρικής του Υπουργείου Αγροτικής 
Ανάπτυξης και Τροφίμων (αριθμ. πρωτ. 359322/19.4.2001 
- Παράρτημα Ε). 

Άρθρο 10 

ΕΜΠΟΡΙΟ ΚΑΙ ΜΕΤΑΚΙΝΗΣΕΙΣ (ΕΜΒΟΛΙΑΣΜΕΝΩΝ) 
ΖΩΩΝ 

Το εμπόριο των ποιμνίων και των μολυσμένων ζώων 
απαγορεύονται εκτός αν συνοδεύονται από επίσημα 
έγγραφα κυκλοφορίας - Υγειονομικά πιστοποιητικά, 
σύμφωνα με τα υποδείγματα του παραρτήματος ΑΡ.8 
της υπ’ αριθμ. 263493/16.8.2004 (Τεύχος Β'- Φ.Ε.Κ. 1253) 
απόφασης «Συμπληρωματικά μέτρα για την εφαρμογή 
του συστήματος αναγνώρισης και καταγραφής των εκ¬ 
μεταλλεύσεων αιγών και προβάτων και του ζωικού τους 
κεφαλαίου σε εφαρμογή του Κανονισμού (ΕΚ) 21/2004 
του Συμβουλίου», που εκδίδονται από το Αγροτικό 
Κτηνιατρείο της περιοχής. Επίσημο αντίγραφο αυτών 
πρέπει να παραδίδεται εντός 10 ημερών στο Αγροτι¬ 
κό Κτηνιατρείο προορισμού έτσι ώστε να ελέγχεται η 
άφιξη των ζώων του ποιμνίου ή του ζώου. 

Οι κανόνες για την θερινή μετακίνηση εντός ή εκτός 
του νομού είναι οι παρακάτω: 

1) Η θερινή μετακίνηση του ποιμνίου επιτρέπεται 
μετά από έκδοση της «ΑΔΕΙΑΣ ΜΕΤΑΚΙΝΗΣΗΣ ΠΡΟΣ 
ΚΑΙ ΑΠΟ ΘΕΡΙΝΟ ΒΟΣΚΟΤΟΠΟ ΑΙΓΩΝ/ ΠΡΟΒΑΤΩΝ - 
Υπόδειγμα V της υπ’ αριθμ. 263493/16.8.2004 (Τεύχος 
Β'- Φ.Ε.Κ. 1253) απόφασης του Αγροτικού Κτηνιατρείου 
της περιοχής χειμερινής διαβίωσης αφού προηγηθεί 
έγγραφη συναίνεση της κτηνιατρικής υπηρεσίας του 
τόπου προορισμού, 

2) Ποίμνια αιγών και προβάτων που βόσκουν σε κοι¬ 
νούς βοσκότοπους πρέπει να βρίσκονται στην ίδια κα¬ 
τηγορία όσον αφορά το εμβολιακό καθεστώς ως προς 
τη βρουκέλλωση και δεν επιτρέπεται η επαφή με ζώα 
που ανήκουν σε ποίμνια διαφορετικού εμβολιακού κα¬ 
θεστώτος. 

Αρθρο 10α 

ΕΞΑΙΡΕΣΗ ΑΠΟ ΤΟ ΠΡΟΓΡΑΜΜΑ ΕΜΒΟΛΙΑΣΜΟΥ 

Ορισμένες εκτροφές ή και περιοχές (κοινότητες) σε 
κάθε νομό είναι δυνατόν να εξαιρεθούν από το πρό¬ 
γραμμα του εμβολιασμού εφόσον: 

Α. Όσον αφορά μία περιοχή (κοινότητα): Στην περιοχή 
εφαρμόζεται πρόγραμμα εκρίζωσης της νόσου εγκεκρι¬ 
μένο από την Κτηνιατρική Υπηρεσία του Υπουργείου 
Αγροτικής Ανάπτυξης και Τροφίμων όπου προβλέπεται 
η εφαρμογή προγράμματος εκρίζωσης και υποχρεωτική 
σφαγή των μολυσμένων ζώων. 

1) Όλα τα ζώα της περιοχής φέρουν σήμανση και είναι 
καταχωρημένα στα μητρώα, 

2) Δεν εισέρχονται ζώα από άλλες περιοχές όπου 
εφαρμόζεται εμβολιασμός, 

3) Όλα τα ποίμνια της περιοχής είναι υπό επίσημο 
έλεγχο και όλα τα ζώα άνω των 6 μηνών ελέγχονται 
ορολογικά δύο φορές το έτος σε διάστημα 6 μηνών με 
αρνητικά αποτελέσματα ή δειγματοληπτικό έλεγχο στις 
επίσημα απαλλαγμένες εκτροφές. 

4) Τα ζώα των ποιμνίων δεν έρχονται σε επαφή με ζώα 
είτε εμβολιασμένα κατά της βρουκέλλωσης είτε με ζώα 


χαμηλότερου υγειονομικού καθεστώτος ως προς την 
βρουκέλλωση, και με ζώα ποιμνίων που μετακινούνται 
για διαχείμανση ή θερινή βοσκή, 

5) Κανένα ποίμνιο της περιοχής δε μετακινείται για 
διαχείμανση και θερινή βοσκή, 

6) Καταγράφονται και διερευνώνται όλες οι αποβολές 
που παρατηρούνται στην περιοχή. 

Β. Όσον αφορά μία εκτροφή: 

1) Όλα τα ζώα της εκτροφής φέρουν σήμανση και είναι 
καταχωρημένα στα μητρώα, 

2) Δεν έχουν εισέλθει στην εκτροφή ζώα εμβολιασμέ¬ 
να την τελευταία διετία και δεν έρχονται σε επαφή με 
ζώα χαμηλότερου υγειονομικού καθεστώτος ως προς 
την βρουκέλλωση, 

3) Η εκτροφή είναι υπό επίσημο έλεγχο και εφαρμό¬ 
ζεται πρόγραμμα εκρίζωσης της νόσου εγκεκριμένο 
από τη Δ/νση Κτηνιατρικής του Υπουργείου Αγροτι¬ 
κής Ανάπτυξης και Τροφίμων, όπου προβλέπεται υπο¬ 
χρεωτική σφαγή των μολυσμένων ζώων. Όλα τα ζώα 
της εκτροφής άνω των 6 μηνών ελέγχονται ορολογικά 
δύο φορές το έτος σε διάστημα 6 μηνών με αρνητικά 
αποτελέσματα ή δειγματοληπτικό έλεγχο στις επίσημα 
απαλλαγμένες εκτροφές. 

4) Καταγράφονται και διερευνώνται όλες οι αποβολές 
που τυχόν παρατηρούνται στην εκτροφή. 

Στις παραπάνω περιπτώσεις Α και Β ο τρόπος εξαίρε¬ 
σης από το πρόγραμμα εμβολιασμού πρέπει να γίνεται 
μετά από απόφαση της Δ/νσης Κτηνιατρικής της Νο¬ 
μαρχιακής Αυτοδιοίκησης, στην οποία πρέπει να ανα- 
φέρονται όλα τα επιδημιολογικά δεδομένα τα οποία 
επιτρέπουν την λήψη της απόφασης και εξασφαλίζουν 
την απόκτηση και διατήρηση του επίσημα απαλλαγμέ¬ 
νου βρουκέλλωσης καθεστώτος, όπως προβλέπεται από 
την ισχύουσα νομοθεσία και τα αντίστοιχα άρθρα της 
εκάστοτε ισχύουσας απόφασης για το πρόγραμμα εκρί¬ 
ζωσης της βρουκέλλωσης των αιγών και προβάτων. 

Άρθρο 11 

ΕΛΕΓΧΟΣ ΑΡΣΕΝΙΚΩΝ ΑΙΓΩΝ ΚΑΙ ΠΡΟΒΑΤΩΝ 

Στην περιοχή όπου εφαρμόζεται το πρόγραμμα ελέγ¬ 
χου της βρουκέλλωσης των αιγών και προβάτων τα 
αρσενικά ζώα που διατηρούνται για αναπαραγωγή σε 
μια εκτροφή ελέγχονται ορολογικά κάθε έτος μετά 
την ολοκλήρωση του εμβολιασμού στην εκτροφή. Σε 
περίπτωση που κάποιο ζώο δώσει θετικό αποτέλεσμα 
στην ορολογική εξέταση σφάζεται και αποζημιώνεται 
σύμφωνα με την εκάστοτε ισχύουσα απόφαση οικονο¬ 
μικών ενισχύσεων. 

ΚΕΦΑΛΑΙΟ Γ: ΠΡΟΣΘΕΤΑ ΜΕΤΡΑ ΓΙΑ ΤΟΝ ΕΛΕΓΧΟ 
ΤΗΣ ΒΡΟΥΚΕΛΛΩΣΗΣ 

Άρθρο 12 

ΟΡΙΣΜΟΣ ΑΓΕΛΑΙΩΝ ΒΟΟΕΙΔΩΝ - ΕΜΒΟΛΙΑΣΜΟΣ 

Αγελαία βοοειδή: Τα αβελτίωτα και σε ημιάγρια κατά¬ 
σταση βοοειδή που εκτρέφονται ελεύθερα σε ορεινές 
ή ημιορεινές περιοχές της χώρας και τα οποία δυνατόν 

να ενσταυλίζονται σε πρόχειρες ή μόνιμες σταυλικές 
εγκαταστάσεις για μικρό χρονικό διάστημα κατά τη 
διάρκεια του χειμώνα. 

Για τον αποτελεσματικότερο έλεγχο της νόσου στους 
νομούς Έβρου, (Δέλτα Έβρου όλα τα αγελαία βοοειδή 
που εκτρέφονται και ελέγχονται από τους τομείς ευθύ¬ 
νης των Κτηνιατρικών Κέντρων Φερρών και Αλεξανδρού¬ 
πολης), Θεσσαλονίκης (Δέλτα Αξιού), Σερρών, Λάρισας, 
Μαγνησίας (περιοχή Αλμυρού), Τρικάλων, Ιωαννίνων, 
Θεσπρωτίας, Πρέβεζας, Αιτωλοακαρνανίας, Γρεβενών, 
Φθιώτιδας, Φλώρινας, Φωκίδας, Καστοριάς, Καρδίτσας, 
Κοζάνης (περιοχές Σερβίων και Σιάτιστας), Ημαθίας, 
Δράμας (περιοχή του Μενοίκου όρους), Ευρυτανίας (Δή¬ 
μος Δομνίστας), παράλληλα με τον εμβολιασμό των 
ποιμνίων αιγών και προβάτων πρέπει να διενεργείται 
εμβολιασμός και σε επιλεγμένες εκτροφές αγελαίων 
βοοειδών, οι οποίες έρχονται σε στενή επαφή με τα ποί¬ 
μνια αιγών και προβάτων στους θερινούς βοσκότοπους 
και είναι δυνατό να μολυνθούν από ΒΓ.πίθΙίΙθηείε. 

Άρθρο 13 

ΧΟΡΗΓΗΣΗ ΕΜΒΟΛΙΟΥ- ΕΞΑΙΡΕΣΕΙΣ ΑΠΟ ΤΟΝ 
ΕΜΒΟΛΙΑΣΜΟ 

Ο εμβολιασμός των μόσχων ηλικίας άνω των δύο (2) 
μηνών διενεργείται με εμβόλιο ΒΕ\/-1 το οποίο χορηγεί¬ 
ται στα ζώα με ενστάλαξη στον οφθαλμό και σε δόση 
η οποία περιέχει 1 X 109 ΟΡυ. 

Απαγορεύεται ο εμβολιασμός όλων των ανήλικων ή 
ενήλικων αρσενικών ζώων. Επίσης απαγορεύεται ο εμ¬ 
βολιασμός των ενήλικων βοοειδών τα οποία βρίσκονται 
σε κατάσταση εγκυμοσύνης. 

Άρθρο 14 

ΣΗΜΑΝΣΗ ΕΜΒΟΛΙΑΣΜΕΝΩΝ ΒΟΟΕΙΔΩΝ 

Τα βοοειδή που εμβολιάζονται θα σημαίνονται με διά¬ 
στιξη (τατουάζ) στο αυτί. Η διάστιξη θα φέρει το γράμμα 
V και τα δύο τελευταία ψηφία του έτους εμβολιασμού. 
Γ ια το τρέχον έτος η διάστιξη θα είναι V 07. 

Άρθρο 14α 

ΕΛΕΓΧΟΣ ΑΡΣΕΝΙΚΩΝ ΒΟΟΕΙΔΩΝ 

Στις περιοχές όπου εφαρμόζεται πρόγραμμα εμβολι¬ 
ασμού αγελαίων βοοειδών τα αρσενικά ζώα που δια¬ 
τηρούνται για αναπαραγωγή σε μία εκτροφή πρέπει να 
ελέγχονται ορολογικά κάθε έτος μετά την ολοκλήρω¬ 
ση του εμβολιασμού στην εκτροφή. Σε περίπτωση που 
κάποιο ζώο δώσει θετικό αποτέλεσμα στην ορολογική 
εξέταση σφάζεται και αποζημιώνεται σύμφωνα με την 
εκάστοτε ισχύουσα κοινή υπουργική απόφαση οικονο¬ 
μικών ενισχύσεων. 

Άρθρο 15 

ΤΕΚΜΗΡΙΩΣΗ ΕΜΒΟΛΙΑΣΜΟΥ ΑΓΕΛΑΙΩΝ ΒΟΟΕΙΔΩΝ 

Α. Δελτίο Εμβολιασμού. Μετά τον εμβολιασμό θα συ¬ 
μπληρώνεται και θα υπογράφεται το Δελτίο Εμβολια¬ 
σμού από τον υπεύθυνο κτηνίατρο που διενήργησε τον 
εμβολιασμό. Το δελτίο θα εκδίδεται σε δύο αντίτυπα 


εκ των οποίων το ένα θα παραδίδεται στον κτηνοτρό- 
φο και θα διατηρείται στο αρχείο της εκτροφής και 
το δεύτερο θα παραμένει στο αρχείο του Αγροτικού 
Κτηνιατρείου της περιοχής και θα διατηρείται στον 
αντίστοιχο φάκελο του κτηνοτρόφου. Στο δελτίο εμ¬ 
βολιασμού θα αναγράφονται: 

- ο κωδικός και τα υπόλοιπα στοιχεία της εκτροφής, 

- οι κωδικοί αναγνώρισης (αριθμοί ενωτίων) των εμ¬ 
βολιασμένων ζώων, 

- η ημερομηνία του εμβολιασμού, 

- ο αριθμός των εμβολιασθέντων ζώων. 

Β. Δελτίο πορείας προγράμματος εμβολιασμού αγε¬ 
λαίων βοοειδών. Η εξέλιξη του εμβολιακού προγράμ¬ 
ματος αγελαίων βοοειδών, όπου εφαρμόζεται το πρό¬ 
γραμμα, αποτυπώνεται στα σχετικά δελτία. Η Δ/νση 
Κτηνιατρικής του νομού αφού συγκεντρώσει τα μηνιαία 
δελτία από τα Αγροτικά Κτηνιατρεία τα στέλνει σε 
συγκεντρωτική μορφή στο Τμήμα Ζωοανθρωπονόσων 
της Δ/νσης Υγείας των Ζώων της Γ ενικής Δ/νσης Κτη¬ 
νιατρικής κάθε μήνα. 

Η μορφή των δελτίων έχει καθοριστεί με σχετική 
εγκύκλιο (αριθμ. πρωτ. 359322/19.4.2001- Παραρτήματα 
Δ2 και Δ4). 

Αρθρο 16 

ΕΛΕΓΧΟΣ ΑΠΟΤΕΛΕΣΜΑΤΙΚΟΤΗΤΑΣ ΕΜΒΟΛΙΑΣΜΟΥ 
ΑΓΕΛΑΙΩΝ ΒΟΟΕΙΔΩΝ 

Για την αξιολόγηση του προγράμματος εμβολιασμού 
των αγελαίων βοοειδών, οι εκτροφές στις οποίες εφαρ¬ 
μόζεται εμβολιασμός θα επιτηρούνται με το «Δελτίο 
ελέγχου εκτροφής βοοειδών που εμβολιάζεται με εμ¬ 
βόλιο ΒΕΝ/-1», το οποίο θα συμπληρώνεται υποχρεωτικά 
σε δύο αντίτυπα, εκ των οποίων το ένα θα παραμένει 
στην Διεύθυνση Κτηνιατρικής του νομού και το δεύτερο 
θα αποστέλλεται στο Εργαστήριο Αναφοράς της Βρου- 
κέλλωσης. Η μορφή του δελτίου και ο τρόπος συμπλή¬ 
ρωσης του έχει καθορισθεί με σχετική εγκύκλιο (αριθμ. 
πρωτ. 359322/19.4.2001 - Παράρτημα ΣΤ) του Τμήματος 
Ζωοανθρωπονόσων της Δ/νσης Υγείας των Ζώων της 
Γ ενικής Δ/νσης Κτηνιατρικής του Υπουργείου Αγροτικής 
Ανάπτυξης και Τροφίμων. 

Αρθρο 17 

ΕΞΑΙΡΕΣΗ ΕΚΤΡΟΦΗΣ ΑΓΕΛΑΙΩΝ ΒΟΟΕΙΔΩΝ 
ΑΠΟ ΤΟΝ ΕΜΒΟΛΙΑΣΜΟ 

Από τον εμβολιασμό είναι δυνατό να εξαιρεθούν 
εκτροφές βοοειδών αγελαίας μορφής, ασχέτως κατη¬ 
γορίας υγειονομικού καθεστώτος, εφόσον διαπιστωθεί 
ότι είναι δυνατό να αποκτήσουν και να διατηρήσουν το 
καθεστώς του επίσημα απαλλαγμένου βρουκέλλωσης, 
όπως προβλέπεται από την ισχύουσα νομοθεσία. Η εξαί¬ 
ρεση από τον εμβολιασμό θα γίνεται μετά από απόφαση 
της Δ/νσης Κτηνιατρικής της Νομαρχιακής Αυτοδιοίκη¬ 
σης, στην οποία θα αναφέρονται όλα τα επιδημιολογικά 
δεδομένα τα οποία επιτρέπουν την λήψη της απόφα¬ 
σης και εξασφαλίζουν την απόκτηση και διατήρηση του 
επίσημα απαλλαγμένου βρουκέλλωσης καθεστώτος, 

όπως προβλέπεται από την ισχύουσα νομοθεσία και τα 
αντίστοιχα άρθρα της εκάστοτε ισχύουσας απόφασης 
για το πρόγραμμα εκρίζωσης της βρουκέλλωσης των 
βοοειδών. 

Άρθρο 18 

ΕΙΣΑΓΩΓΗ ΕΜΒΟΛΙΑΣΜΕΝΩΝ ΑΓΕΛΑΙΩΝ ΒΟΟΕΙΔΩΝ 

ΣΕ ΕΚΤΡΟΦΕΣ ΒΟΟΕΙΔΩΝ ΠΟΥ ΔΕΝ ΕΦΑΡΜΟΖΟΥΝ 
ΕΜΒΟΛΙΑΣΜΟ 

Απαγορεύεται η εισαγωγή αγελαίων βοοειδών που 
έχουν εμβολιαστεί, ή ανήκουν σε εκτροφές στις οποίες 
εφαρμόζεται εμβολιασμός κατά της βρουκέλλωσης σε 
εκτροφές στις οποίες δεν εφαρμόζεται εμβολιασμός 
κατά της βρουκέλλωσης. 

Άρθρο 19 

ΜΕΤΑΚΙΝΗΣΕΙΣ ΕΜΒΟΛΙΑΣΜΕΝΩΝ ΜΕ ΒΕΝ/-1 
ΑΓΕΛΑΙΩΝ ΒΟΟΕΙΔΩΝ 

Απαγορεύονται οι μετακινήσεις του συνόλου των 
ζώων ή μεμονωμένων ζώων μιας εκτροφής αγελαίων 
βοοειδών στην οποία εφαρμόζεται εμβολιασμός κατά 
της βρουκέλλωσης με ΒΕν-1, εκτός αν προορίζονται για 
αναπαραγωγή (σε εκτροφή που εφαρμόζεται επίσης 
εμβολιασμός), ή σφαγή. 

Μετακίνηση για αναπαραγωγή: Στην άδεια μετακίνη¬ 
σης η οποία εκδίδεται σε τέσσερα(4) αντίγραφα, σύμ¬ 
φωνα με σχετική εγκύκλιο, θα αναφέρεται ότι το/τα 
ζώα προέρχονται από εκτροφή στην οποία εφαρμόζεται 
εμβολιασμός κατά της βρουκέλλωσης, καθώς επίσης 
και ο τελικός προορισμός του/τους. Επίσημο αντίγραφο 
της άδειας μετακίνησης θα στέλνεται εντός 10 ημερών, 
στο Αγροτικό Κτηνιατρείο προορισμού, το οποίο θα 
βεβαιώνει την άφιξη του/των ζώων της εκτροφής και 
την εισαγωγή τους σε εκτροφή αγελαίων βοοειδών, 
στην οποία εφαρμόζεται επίσης εμβολιασμός κατά της 
βρουκέλλωσης. 

Μετακίνηση για σφαγή: Στην άδεια μετακίνησης θα 
αναφέρεται ότι το/τα ζώα προέρχονται από εκτροφή 
στην οποία εφαρμόζεται εμβολιασμός κατά της βρου¬ 
κέλλωσης και προορίζονται για σφαγή. Η άδεια μετα¬ 
κίνησης θα παραδίδεται στον κρεοσκόπο κτηνίατρο, ο 
οποίος θα εκδίδει βεβαίωση σφαγής του/των ζώων. Η 
βεβαίωση σφαγής θα εκδίδεται σε δύο αντίτυπα εκ των 
οποίων το ένα θα αποστέλλεται επίσημα στο Αγροτικό 
Κτηνιατρείο προέλευσης των ζώων και το δεύτερο θα 
παραμένει στο αρχείο του Αγροτικού Κτηνιατρείου που 
ανήκει το σφαγείο που διενεργήθηκε η σφαγή. 

Άρθρο 20 

ΜΕΤΑΚΙΝΗΣΕΙΣ ΕΜΒΟΛΙΑΣΜΕΝΩΝ ΕΚΤΡΟΦΩΝ 
ΑΓΕΛΑΙΩΝ ΒΟΟΕΙΔΩΝ ΓΙΑ ΘΕΡΙΝΕΣ ΒΟΣΚΕΣ 

Για την θερινή μετακίνηση εντός ή εκτός του Νομού 
των εκτροφών αγελαίων βοοειδών όπου εφαρμόζεται 
εμβολιασμός κατά της βρουκέλλωσης ακολουθούνται 
οι παρακάτω κανόνες: 

1. Οι μετακινήσεις των ζώων μιας εκτροφής εμβο¬ 
λιασμένων βοοειδών για θερινή διαβίωση θα γίνουν 


σύμφωνα με σχετική εγκύκλιο. Η άδεια μετακίνησης θα 
εκδίδεται σε τέσσερα (4) αντίγραφα από την κτηνιατρι¬ 
κή υπηρεσία του τόπου χειμερινής διαβίωσης των ζώων 
αφού προηγηθεί έγγραφη συναίνεση της κτηνιατρικής 
υπηρεσίας του τόπου προορισμού 

2. Θα προσδιορίζεται ο χώρος βόσκησης της εμβολι¬ 
ασμένης εκτροφής και θα βεβαιώνεται ότι τα ζώα της 
εκτροφής στην οποία εφαρμόζεται εμβολιασμός δεν 
θα έρχονται για κανένα λόγο και με κανένα τρόπο σε 
επαφή με βοοειδή στα οποία δεν εφαρμόζεται εμβολι¬ 
ασμός, όπως επίσης και με πρόβατα ή αίγες τα οποία 
ανήκουν σε ποίμνια που δεν έχουν εμβολιαστεί, 

3. Τα συνοδευτικά έγγραφα σφραγίζονται από το 
Αγροτικό Κτηνιατρείο του τόπου προορισμού κατά την 
άφιξη των ζώων της εκτροφής, 

4. Το Αγροτικό Κτηνιατρείο προορισμού είναι υπεύθυ¬ 
νο για την πιστή τήρηση των κανόνων που έχουν τεθεί 
για την θερινή μετακίνηση των ζώων. 

ΚΕΦΑΛΑΙΟ Δ: ΠΡΟΓΡΑΜΜΑ ΕΚΡΙΖΩΣΗΣ ΤΗΣ 
ΒΡΟΥΚΕΛΛΩΣΗΣ ΑΙΓΩΝ ΚΑΙ ΠΡΟΒΑΤΩΝ 

I. ΓΕΝΙΚΕΣ ΔΙΑΤΑΞΕΙΣ 

Αρθρο 21 

ΠΕΡΙΟΧΕΣ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 
ΕΚΡΙΖΩΣΗΣ 

Στους νομούς της νησιωτικής χώρας (πλην των νήσων 
Λέσβου και Λέρου), καθώς και στις νήσους των νομών 
Αττικής, Πειραιώς, Εύβοιας, Μαγνησίας, Καβάλας και 
Έβρου, εφαρμόζεται πρόγραμμα για την εκρίζωση της 
νόσου από τις εκτροφές αιγών και προβάτων. 

Αρθρο 22 

ΤΡΟΠΟΣ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 
ΕΚΡΙΖΩΣΗΣ ΤΗΣ ΒΡΟΥΚΕΛΛΩΣΗΣ ΑΙΓΩΝ 
ΚΑΙ ΠΡΟΒΑΤΩΝ 

Τα μέτρα που εφαρμόζονται για την εκρίζωση της 
νόσου είναι τα ακόλουθα: 

1. Απαγορεύεται ο εμβολιασμός των ζώων με εμβόλιο 
κατά της βρουκέλλωσης των αιγών και προβάτων, 

2. Πραγματοποιείται ορολογικός έλεγχος των ζώων 
ηλικίας άνω των 6 μηνών στο σύνολο των ποιμνίων 
που εκτρέφονται στην περιοχή όπου εφαρμόζεται το 
πρόγραμμα για την εκρίζωση της νόσου. Ο ορολογικός 
έλεγχος πραγματοποιείται με την εξέταση δείγματος 
από τα ζώα της εκτροφής. Το μέγεθος του δείγματος 
που εξετάζεται από κάθε εκτροφή έχει καθοριστεί με 
σχετική εγκύκλιο του Τμήματος Ζωοανθρωπονόσων της 
Δ/νσης Υγείας των Ζώων της Γ ενικής Δ/νσης Κτηνιατρι¬ 
κής του Υπουργείου Αγροτικής Ανάπτυξης και Τροφίμων 
(αριθμ. πρωτ. 359322/19.4.2001 - Παράρτημα Ζ). 

Αρθρο 23 

ΟΡΙΣΜΟΙ ΟΡΟΛΟΓΙΚΩΝ ΔΟΚΙΜΩΝ 

Για τους σκοπούς της εφαρμογής του προγράμματος 
εκρίζωσης της βρουκέλλωσης των μικρών μηρυκαστικών 
ως ορολογικές δοκιμές εννοούνται οι: 

- δοκιμή με χρωματισμένο βρουκελλικό αντιγόνο ρυθ¬ 
μισμένο ως προς το ρΗ (Βοεο Βογ^βΙ) 

- δοκιμή σύνδεσης του συμπληρώματος (ΘΡΤ), 

- κάθε άλλη δοκιμή η οποία έχει εγκριθεί από τα 
όργανα της Ε.Ε. 

Άρθρο 24 

ΧΑΡΑΚΤΗΡΙΣΜΟΣ ΤΩΝ ΕΚΤΡΟΦΩΝ ΑΙΓΩΝ 

ΚΑΙ ΠΡΟΒΑΤΩΝ ΣΕ ΣΧΕΣΗ ΜΕ ΤΗΝ ΒΡΟΥΚΕΛΛΩΣΗ 

Για τους σκοπούς της εφαρμογής του προγράμματος 
εκρίζωσης της βρουκέλλωσης των μικρών μηρυκαστικών 
οι εκτροφές αιγών και προβάτων χαρακτηρίζονται ως 

Α) Εκτροφές αγνώστου υγειονομικού καθεστώτος ( 
ΜΙ), 

Β) Εκτροφές αρνητικές ως προς την βρουκέλλωση 
(Μ2), 

Γ) Εκτροφές απαλλαγμένες βρουκέλλωσης (Μ3), 

Δ) Εκτροφές επίσημα απαλλαγμένες βρουκέλλωσης 
(Μ4), 

Ε) Εκτροφές μολυσμένες από βρουκέλλωση (Μ+). 

Αρθρο 25 

ΠΡΟΫΠΟΘΕΣΕΙΣ ΓΙΑ ΤΟΝ ΧΑΡΑΚΤΗΡΙΣΜΟ ΤΩΝ 
ΕΚΤΡΟΦΩΝ ΑΙΓΩΝ Ή ΠΡΟΒΑΤΩΝ ΣΕ ΣΧΕΣΗ 
ΜΕ ΤΗΝ ΒΡΟΥΚΕΛΛΩΣΗ 

Οι εκτροφές αιγών και προβάτων χαρακτηρίζονται 
ως προς τη βρουκέλλωση υπό τις ακόλουθες προϋ¬ 
ποθέσεις: 

Εκτροφή αιγών ή προβάτων αγνώστου υγειονομικού 
καθεστώτος (ΜΙ) 

Εκτροφή αιγών ή προβάτων αγνώστου υγειονομικού 
καθεστώτος (ΜΙ) ως προς τη βρουκέλλωση χαρακτη¬ 
ρίζεται η εκτροφή για την οποία δεν υπάρχει καμία 
πληροφορία όσον αφορά τη βρουκέλλωση και οι αίγες 
ή τα πρόβατα που την συγκροτούν δεν έχουν υποστεί 
ποτέ έλεγχο για τη διάγνωση της βρουκέλλωσης. 

Εκτροφή αιγών ή προβάτων αρνητική ως προς την 
βρουκέλλωση (Μ2) 

Εκτροφή αιγών ή προβάτων αρνητική στη βρουκέλ¬ 
λωση (Μ2) χαρακτηρίζεται: 

- Η εκτροφή αγνώστου υγειονομικού καθεστώτος ως 
προς τη βρουκέλλωση (ΜΙ), της οποίας όλα τα ζώα ή 
αντιπροσωπευτικό δείγμα των ζώων ηλικίας άνω των 6 
μηνών έχουν υποβληθεί σε μία ορολογική εξέταση με 
αρνητικά αποτελέσματα, 

- Η μολυσμένη από βρουκέλλωση εκτροφή (Μ+), της 
οποίας όλα τα ζώα ηλικίας άνω των 6 μηνών έχουν 
αντιδράσει αρνητικά σε μία ορολογική δοκιμή, η οποία 
έγινε τουλάχιστον 6 μήνες μετά την εξυγίανση της 
εκτροφής. Η εκτροφή θεωρείται ως εξυγιανθείσα εάν 
όλα τα ζώα ηλικίας άνω των 6 μηνών έχουν αντιδράσει 
αρνητικά σε μία ορολογική δοκιμή, η οποία έγινε 60 
ημέρες μετά τη σφαγή και του τελευταίου θετικού ζώου 
και την ολοκλήρωση των διαδικασιών καθαρισμού και 
απολύμανσης. 


Εκτροφή αιγών ή προβάτων απαλλαγμένη βρουκέλ¬ 
λωσης (Μ3) Εκτροφή αιγών ή προβάτων απαλλαγμένη 
βρουκέλλωσης (Μ3) χαρακτηρίζεται η εκτροφή στην 
οποία έχει πραγματοποιηθεί εμβολιασμός και της οποί¬ 
ας: 

- Όλα τα ευαίσθητα στη βρουκέλλωση ζώα είναι 
απαλλαγμένα κλινικών συμπτωμάτων βρουκέλλωσης 
τουλάχιστον επί 12 μήνες, 

- Όλα ή ορισμένα ζώα της εκτροφής μπορεί να έχουν 
εμβολιαστεί κατά της βρουκέλλωσης με εμβόλιο ΒΕΝ/-1 
ή άλλο εμβόλιο το οποίο έχει εγκριθεί από τα αρμόδια 
όργανα της Ε.Ε. σε ηλικία μικρότερη των 6 μηνών, 

- Όλα τα ζώα της εκτροφής να έχουν δώσει αρνη¬ 
τικό αποτέλεσμα σε δύο ορολογικές δοκιμές, από τις 
οριζόμενες στο παρόν, οι οποίες διενεργήθηκαν σε δι¬ 
άστημα μεγαλύτερο από 6 μήνες. Στα ζώα που έχουν 
εμβολιαστεί οφθαλμικά, σε ηλικία μικρότερη των 6 μη¬ 
νών, η πρώτη ορολογική δοκιμή πρέπει να διενεργηθεί 
τουλάχιστον 6 μήνες μετά τον εμβολιασμό, 

- Μετά την ολοκλήρωση των δοκιμών βρουκέλλωσης 
τα ζώα της εκτροφής δεν έρχονται σε επαφή με ζώα 
χαμηλότερου υγειονομικού καθεστώτος ως προς τη 
βρουκέλλωση, οπότε στην εκτροφή θα υπάρχουν ζώα 
που ή έχουν γεννηθεί στην εκτροφή ή προέρχονται από 
εκτροφή απαλλαγμένη ή επίσημα απαλλαγμένη βρου¬ 
κέλλωσης και πληρούν τις προϋποθέσεις για την εισα¬ 
γωγή τους σε εκτροφή απαλλαγμένη βρουκέλλωσης. 

Εκτροφή αιγών ή προβάτων επίσημα απαλλαγμένη 
βρουκέλλωσης (Μ4) 

Εκτροφή αιγών ή προβάτων επίσημα απαλλαγμένη 
βρουκέλλωσης (Μ4) χαρακτηρίζεται η εκτροφή στην 
οποία: 

- Δεν υπάρχουν ζώα που να έχουν εμβολιαστεί τα 
τελευταία 2 έτη με εμβόλιο ΗΕ\/-1 ή άλλο εμβόλιο το 
οποίο έχει εγκριθεί από τα αρμόδια όργανα της Ε.Ε., 

- Όλα τα ευαίσθητα στη βρουκέλλωση ζώα είναι 
απαλλαγμένα κλινικών συμπτωμάτων βρουκέλλωσης 
τουλάχιστον επί 12 μήνες, 

- Όλα τα ζώα της εκτροφής ηλικίας άνω των 6 μηνών 
έχουν δώσει αρνητικό αποτέλεσμα σε δύο ορολογικές 
δοκιμές, από τις οριζόμενες στο παρόν, οι οποίες διε¬ 
νεργήθηκαν σε διάστημα τουλάχιστον 6 μηνών, 

- Μετά την ολοκλήρωση των δοκιμών βρουκέλλωσης 
τα ζώα της εκτροφής δεν έρχονται σε επαφή με ζώα 
χαμηλότερου υγειονομικού καθεστώτος ως προς τη 
βρουκέλλωση, οπότε στην εκτροφή θα υπάρχουν ζώα 
που ή έχουν γεννηθεί στην εκτροφή ή προέρχονται από 
εκτροφή απαλλαγμένη ή επίσημα απαλλαγμένη βρου¬ 
κέλλωσης και πληρούν τις προϋποθέσεις για την εισα¬ 
γωγή τους σε εκτροφή απαλλαγμένη βρουκέλλωσης. 

Εκτροφή αιγών ή προβάτων μολυσμένη από βρου¬ 
κέλλωση (Μ+) 

Εκτροφή αιγών ή προβάτων μολυσμένη από βρουκέλ¬ 
λωση (Μ+) θεωρείται: 

- Η εκτροφή αιγών ή προβάτων αγνώστου υγειονο¬ 
μικού καθεστώτος (ΜΙ) ή αρνητική (Μ2) ως προς την 
βρουκέλλωση στην οποία ανήκει έστω και ένα ζώο, το 

οποίο κατά την ορολογική δοκιμή έδωσε θετικό απο¬ 
τέλεσμα, 

- Η εκτροφή αιγών ή προβάτων απαλλαγμένη (Μ3) ή 
επίσημα απαλλαγμένη βρουκέλλωσης (Μ4) στην οποία 
ανήκει έστω και ένα ζώο, στο οποίο έχει επιβεβαιωθεί 
μετά από μικροβιολογική εξέταση η ύπαρξη της βρου- 
κέλλας ή τα αποτελέσματα επιδημιολογικής και κλινικής 
έρευνας δηλώνουν μόλυνση από βρουκέλλα. 

Άρθρο 26 

ΜΕΤΑΚΙΝΗΣΕΙΣ ΖΩΩΝ ΚΑΙ ΕΚΤΡΟΦΩΝ 

Οι μετακινήσεις των ποιμνίων και των μεμονωμένων 
ζώων απαγορεύονται εκτός αν συνοδεύονται από επίση¬ 
μα έγγραφα κυκλοφορίας -Υγειονομικά Πιστοποιητικά, 
σύμφωνα με τα υποδείγματα του παραρτήματος αρ. 8 
της υπ’ αριθμ. 263493/16.8.2004 (τεύχος Β'- Φ.Ε.Κ. 1253) 
απόφασης «Συμπληρωματικά μέτρα για την εφαρμογή 
του συστήματος αναγνώρισης και καταγραφής των εκ¬ 
μεταλλεύσεων αιγών και προβάτων και του ζωικού τους 
κεφαλαίου σε εφαρμογή του Κανονισμού (ΕΚ) 21/2004 
του Συμβουλίου», που θα εκδίδονται από το Αγροτικό 
Κτηνιατρείο της περιοχής. Επίσημο αντίγραφο αυτών 
θα αποστέλλεται εντός 10 ημερών στο Αγροτικό Κτη¬ 
νιατρείο προορισμού έτσι ώστε να ελέγχεται η άφιξη 
του ποιμνίου ή του ζώου. 

Οι κανόνες για τη θερινή μετακίνηση εντός ή εκτός 
του Νομού είναι οι παρακάτω: 

1. Η θερινή μετακίνηση του ποιμνίου επιτρέπεται μετά 
από έκδοση της «ΑΔΕΙΑΣ ΜΕΤΑΚΙΝΗΣΗΣ ΠΡΟΣ ΚΑΙ ΑΠΟ 
ΘΕΡΙΝΟ ΒΟΣΚΟΤΟΠΟ ΑΙΓΩΝ/ΠΡΟΒΑΤΩΝ» Υπόδειγμα V 
της υπ’ αριθμ. 263493/16.8.2004 (τεύχος Β'- Φ.Ε.Κ. 1253) 
απόφασης του Αγροτικού Κτηνιατρείου της περιοχής 
χειμερινής διαβίωσης αφού προηγηθεί έγγραφη συναί¬ 
νεση της κτηνιατρικής υπηρεσίας του τόπου προορι¬ 
σμού. Τα εν λόγω συνοδευτικά έγγραφα σφραγίζονται 
από το Αγροτικό Κτηνιατρείο του τόπου προορισμού 
κατά την άφιξη του ποιμνίου, 

2. Ποίμνια αιγών και προβάτων που βόσκουν σε κοι¬ 
νούς βοσκότοπους πρέπει να βρίσκονται στο ίδιο υγειο¬ 
νομικό καθεστώς όσον αφορά τη βρουκέλλωση και δεν 
επιτρέπεται η επαφή με ζώα που ανήκουν σε ποίμνια 
αγνώστου ή χαμηλότερου υγειονομικού καθεστώτος, 

3. Το Αγροτικό Κτηνιατρείο προορισμού είναι υπεύθυ¬ 
νο για την πιστή τήρηση των κανόνων που έχουν τεθεί 
για τη θερινή μετακίνηση των ζώων. 

Αρθρο 27 

ΜΕΤΑΚΙΝΗΣΕΙΣ ΖΩΩΝ ΣΤΗΝ ΠΕΡΙΟΧΗ ΟΠΟΥ 
ΕΦΑΡΜΟΖΕΤΑΙ ΤΟ ΠΡΟΓΡΑΜΜΑ ΕΚΡΙΖΩΣΗΣ 

Απαγορεύεται η μετακίνηση ζώντων ζώων από την 
περιοχή όπου εφαρμόζεται το πρόγραμμα ελέγχου, στην 
περιοχή όπου εφαρμόζεται το πρόγραμμα εκρίζωσης 
της νόσου. Ωστόσο είναι δυνατό να επιτρέπονται οι 
μετακινήσεις ζώων τα οποία ανήκουν σε εκτροφές του 
άρθρου 10α περίπτωση Β. 


II. ΜΕΤΡΑ ΓΙΑ ΤΗΝ ΕΚΡΙΖΩΣΗ ΤΗΣ ΒΡΟΥΚΕΛΛΩΣΗΣ 
Αρθρο 28 

ΔΙΑΔΙΚΑΣΙΑ ΧΑΡΑΚΤΗΡΙΣΜΟΥ ΕΚΤΡΟΦΩΝ ΑΙΓΩΝ Ή 
ΠΡΟΒΑΤΩΝ ΑΓΝΩΣΤΟΥ ΥΓΕΙΟΝΟΜΙΚΟΥ 

ΚΑΘΕΣΤΩΤΟΣ ΩΣ ΠΡΟΣ ΤΗ ΒΡΟΥΚΕΛΛΩΣΗ (ΜΙ) 

ΣΕ ΕΚΤΡΟΦΕΣ ΕΠΙΣΗΜΑ ΑΠΑΛΛΑΓΜΕΝΕΣ (Μ4) 

Στην κατηγορία ΜΙ εντάσσονται όλες οι εκτροφές αι¬ 
γών ή προβάτων για τις οποίες δεν υπάρχει ιστορικό σε 
σχέση με τη βρουκέλλωση μικρών μηρυκαστικών. Η δι¬ 
αδικασία χαρακτηρισμού των εκτροφών της παραπάνω 
κατηγορίας ως επίσημα απαλλαγμένες βρουκέλλωσης 
(Μ4) είναι η ακόλουθη: 

- Όλα τα ζώα ή αντιπροσωπευτικό δείγμα από όλα τα 
ζώα της εκτροφής ηλικίας άνω των 6 μηνών υποβάλλε¬ 
ται σε ορολογική εξέταση. Το μέγεθος του δείγματος 
είναι τέτοιο, ώστε με επίπεδο εμπιστοσύνης 95% να 
αποδεικνύεται ότι ποσοστό μικρότερο από 4% των ζώων 
είναι μολυσμένο από βρουκέλλωση. (Σχετικός πίνακας 
για το μέγεθος του δείγματος έχει συμπεριληφθεί σε 
σχετική εγκύκλιο με υπ’ αριθμ. 359322/19.4.2001-Παράρ- 
τημα Ζ του Τμήματος Ζωοανθρωπονόσων της Δ/νσης 
Υγείας των Ζώων της Γενικής Δ/νσης Κτηνιατρικής του 
Υπουργείου Αγροτικής Ανάπτυξης και Τροφίμων ). 

Α. Εάν τα αποτελέσματα της πρώτης ορολογικής δο¬ 
κιμής είναι αρνητικά, τότε η εκτροφή χαρακτηρίζεται 
αρνητική ως προς τη βρουκέλλωση (Μ2) 

1. Σε περίπτωση που η εκτροφή έχει χαρακτηριστεί ως 
Μ2 μετά από εξέταση του συνόλου των ζώων ηλικίας 
άνω των 6 μηνών, τότε όλα τα ζώα ηλικίας άνω των 6 
μηνών υποβάλλονται σε ορολογική δοκιμή σε διάστημα 
μεγαλύτερο των 6 μηνών από την προηγούμενη. Εάν τα 
αποτελέσματα και της δεύτερης ορολογικής δοκιμής 
είναι αρνητικά, η εκτροφή χαρακτηρίζεται ως επίσημα 
απαλλαγμένη βρουκέλλωσης (Μ4), 

2. Σε περίπτωση που η εκτροφή έχει χαρακτηριστεί 
ως Μ2 μετά από εξέταση δείγματος ζώων ηλικίας άνω 
των 6 μηνών τότε όλα τα ζώα ηλικίας άνω των 6 μηνών 
υποβάλλονται σε δύο ορολογικές εξετάσεις σε διάστη¬ 
μα μεγαλύτερο των 6 μηνών η πρώτη από την δεύτερη. 
Εάν τα αποτελέσματα των δύο ορολογικών εξετάσεων 
είναι αρνητικά, η εκτροφή χαρακτηρίζεται ως επίσημα 
απαλλαγμένη βρουκέλλωσης (Μ4). 

Και στις δύο περιπτώσεις οι εκτροφές χαρακτηρίζο¬ 
νται ως επίσημα απαλλαγμένες βρουκέλλωσης Μ4 υπό 
την προϋπόθεση ότι: 

- Στο διάστημα μεταξύ των δοκιμών τα ζώα της 
εκτροφής δεν έχουν έλθει σε επαφή με ζώα εκτροφών 
χαμηλότερου υγειονομικού καθεστώτος ως προς την 
βρουκέλλωση, 

- Καταγράφονται και διερευνώνται όλες οι αποβολές 
και δεν έχει διαπιστωθεί αποβολή η οποία να οφείλεται 
σε βρουκέλλα, 

- Όλα τα ζώα που έχουν εισέλθει στην εκτροφή προ¬ 
έρχονται από εκτροφές αιγών ή προβάτων επίσημα 
απαλλαγμένες βρουκέλλωσης και έχουν δώσει αρνητικά 
αποτελέσματα σε δύο ορολογικές εξετάσεις, οι οποίες 

απέχουν μεταξύ τους τουλάχιστον 6 εβδομάδες. Κατά 
την διάρκεια των ορολογικών εξετάσεων το/τα ζώα 
πρέπει να είναι σε απομόνωση και να μην έχουν έλθει 
σε επαφή με τα υπόλοιπα ζώα της εκτροφής, μέχρις 
ότου αποδειχθεί ότι δίνουν αρνητικό αποτέλεσμα στις 
απαιτούμενες ορολογικές εξετάσεις, 

- Στην εκτροφή δεν υπάρχει κανένα ζώο εμβολιασμένο 
κατά της βρουκέλλωσης τα δύο τελευταία χρόνια. 

Β. Εάν έστω και ένα ζώο που ανήκει σε εκτροφή ΜΙ 
ή Μ2 δώσει θετικό αποτέλεσμα στην ορολογική εξέ¬ 
ταση, η εκτροφή χαρακτηρίζεται ως μολυσμένη από 
βρουκέλλωση (Μ+). 

Άρθρο 29 

ΛΗΨΗ ΜΕΤΡΩΝ ΣΕ ΕΚΤΡΟΦΗ ΑΙΓΩΝ Ή ΠΡΟΒΑΤΩΝ 
ΜΟΛΥΣΜΕΝΗ ΑΠΟ ΒΡΟΥΚΕΛΛΩΣΗ (Μ+) 

Τα μέτρα που λαμβάνονται στη μολυσμένη από βρου¬ 
κέλλωση εκτροφή είναι τα ακόλουθα: 

1. Η εκτροφή τίθεται σε απομόνωση και απαγορεύεται 
η είσοδος και η έξοδος από αυτή ζώων ευαίσθητων 
ειδών στη βρουκέλλωση, 

2. Εξαιρούνται της απαγόρευσης εξόδου τα ζώα που 
προορίζονται για άμεση σφαγή και εξέρχονται με ειδική 
άδεια που εκδίδεται από το Α.Κ. της περιοχής, 

3. Τα μολυσμένα ζώα καταγράφονται, σημαίνονται με 
διάτρηση του δεξιού αυτιού σε σχήμα Δ και απομονώ¬ 
νονται από τα υπόλοιπα ζώα της εκτροφής μέχρι την 
σφαγή τους, 

4. Διενεργείται επιδημιολογική έρευνα προκειμένου 
να διαπιστωθεί η πηγή μόλυνσης, όπως επίσης και να 
επισημανθούν εκτροφές αιγών ή προβάτων οι οποίες 
είναι επιδημιολογικά συνδεδεμένες με την μολυσμένη 
εκτροφή. Τα στοιχεία της επιδημιολογικής έρευνας θα 
καταγράφονται στο «Δελτίο Επιδημιολογικής Διερεύ- 
νησης» η μορφή και το περιεχόμενο του οποίου έχει 
καθοριστεί με εγκύκλιο (αριθμ. πρωτ. 246673/8-04-2002 
- Παράρτημα I) του Τμήματος Ζωοανθρωπονόσων της 
Δ/νσης Υγείας των Ζώων της Γενικής Δ/νσης Κτηνια¬ 
τρικής, 

5. Τα έμβρυα όπως επίσης και οι εμβρυϊκοί υμένες 
που αποβάλλονται συλλέγονται, αφού ληφθούν όλα τα 
απαραίτητα μέτρα προστασίας του προσωπικού και 
αποστέλλονται στο Κτηνιατρικό Εργαστήριο Αναφοράς, 
προκειμένου να διενεργηθούν οι απαραίτητες εργαστη¬ 
ριακές εξετάσεις για την επιβεβαίωση της νόσου, 

6. Απαγορεύεται η ύπαρξη στην εκτροφή ζώων ευαί¬ 
σθητων ειδών στη βρουκέλλωση των αιγών και προβά¬ 
των. Εφόσον υπάρχουν, αυτά ελέγχονται ορολογικά, 
σφάζονται και δεν αποζημιώνονται. Επίσης σε ορολο- 
γική εξέταση υποβάλλονται και οι σκύλοι που τυχόν 
υπάρχουν στην εκτροφή. 

7. Το γάλα που προέρχεται από τα μολυσμένα ζώα 
απαγορεύεται να χρησιμοποιείται για ανθρώπινη κατα¬ 
νάλωση. Συγκεντρώνεται σε ξεχωριστό δοχείο και είναι 
δυνατό να χρησιμοποιηθεί μόνο στην εκμετάλλευση 
αυτή για την διατροφή των ζώων, μετά από θερμική 
επεξεργασία. 

8. Το γάλα που προέρχεται από τα μη μολυσμένα ζώα 
της μολυσμένης εκτροφής χρησιμοποιείται σύμφωνα με 


τις διατάξεις του Κανονισμού 853/2004 Ε.Ε. Παράρτημα 
III τμήμα IX Κεφάλαιο I παρ.3,4,5„ 

9. Η κόπρος και η στρωμνή των ζώων συγκεντρώνε¬ 
ται σε ειδικό σημείο και ψεκάζεται καθημερινά με το 
κατάλληλο απολυμαντικό. Δεν απαιτείται ψεκασμός με 
απολυμαντικό εάν η κόπρος καλύπτεται με στρώμα χώ¬ 
ματος. Απαγορεύεται η μεταφορά της κόπρου και της 
στρωμνής εκτός εκτροφής πριν περάσουν τουλάχιστον 
τρεις εβδομάδες από τον ψεκασμό της με κατάλληλο 
απολυμαντικό εγκεκριμένο από τον Ε.Ο.Φ, όπως επίσης 
και η χρήση της κόπρου για λίπανση καλλιεργειών ή 
λαχανικών, 

10. Η στρωμνή ή η χορτονομή που έχουν έλθει σε επα¬ 
φή με τα υγρά της αποβολής ή του τοκετού όπως επί¬ 
σης και με τον πλακούντα ή τα έμβρυα των μολυσμένων 
ζώων καταστρέφονται με θερμότητα ή ενταφιάζονται 
μετά από ψεκασμό με το κατάλληλο απολυμαντικό, 

11. Υλικά που έχουν έλθει σε επαφή με τα υγρά της 
αποβολής ή του τοκετού όπως επίσης και με τον πλα¬ 
κούντα ή τα έμβρυα των μολυσμένων ζώων απολυμαί- 
νονται με βρασμό ή μετά από ψεκασμό ή εμβάπτιση στο 
κατάλληλο απολυμαντικό, 

12. Η σφαγή των μολυσμένων ζώων πρέπει να διενερ- 
γείται σύμφωνα με τον Κανονισμό 854/2004 Κεφάλαιο 
IX § ΣΤ και το π.δ. 410/1994 (Α'231) άρθρο 5, το αργότερο 
εντός 30 ημερών από την ημέρα που αυτά θα χαρα¬ 
κτηριστούν ως μολυσμένα. Η μεταφορά των ζώων στο 
σφαγείο γίνεται σύμφωνα με τις ισχύουσες διατάξεις 
και αφού ληφθούν όλα τα απαραίτητα μέτρα για να μην 
επεκταθεί η μόλυνση, 

13. Στο σφάγιο των μολυσμένων ζώων εκτελείται λε¬ 
πτομερής κρεοσκοπικός έλεγχος και κατάσχονται τα 
όργανα που προβλέπεται από τις κείμενες διατάξεις. 
Επίσης συλλέγονται δείγματα και αποστέλλονται στο 
αρμόδιο κτηνιατρικό εργαστήριο για ιστολογική ή και 
βακτηριολογική εξέταση προκειμένου να επιβεβαιωθεί 
η ύπαρξη της νόσου, 

14. Μετά τη σφαγή και του τελευταίου μολυσμένου 
ζώου διενεργείται καθαρισμός και απολύμανση των χώ¬ 
ρων και των εργαλείων της εκτροφής, υπό την επίβλεψη 
του Α.Κ. της περιοχής, 

15. Μετά την ολοκλήρωση των διαδικασιών απολύμαν¬ 
σης στην εκτροφή εκδίδεται πιστοποιητικό απολύμαν¬ 
σης σε δύο αντίτυπα. Το ένα αντίτυπο παραδίδεται στον 
κτηνοτρόφο και τηρείται στο αρχείο της εκτροφής και 
το άλλο αντίτυπο τηρείται στο αρχείο του Αγροτικού 
Κτηνιατρείου της περιοχής όπως έχει καθοριστεί με 
εγκύκλιο (αριθμ. πρωτ. 359322/19-04-01- Παραρτήματα 
Θ1 και Θ2) του Τμήματος Ζωοανθρωπονόσων της Δ/νσης 
Υγείας των Ζώων της Γενικής Δ/νσης Κτηνιατρικής. 

Αρθρο 30 

ΔΙΑΔΙΚΑΣΙΑ ΓΙΑ ΤΗΝ ΕΞΥΓΙΑΝΣΗ ΕΚΤΡΟΦΗΣ ΑΙΓΩΝ Ή 
ΠΡΟΒΑΤΩΝ ΜΟΛΥΣΜΕΝΗΣ ΑΠΟ ΒΡΟΥΚΕΛΛΩΣΗ (Μ+) 
ΚΑΙ ΤΗΝ ΑΠΟΚΤΗΣΗ ΤΟΥ ΕΠΙΣΗΜΑ ΑΠΑΛΛΑΓΜΕΝΟΥ 
ΑΠΟ ΒΡΟΥΚΕΛΛΩΣΗ ΚΑΘΕΣΤΩΤΟΣ (Μ4) 

Η διαδικασία για την εξυγίανση εκτροφής μολυσμένης 
από βρουκέλλωση (Μ+) είναι η ακόλουθη: 

1. Όλα τα ζώα της εκτροφής ηλικίας άνω των 6 μηνών 

ελέγχονται με μία ορολογική δοκιμή 60 ημέρες μετά την 
σφαγή του τελευταίου θετικού ζώου και την ολοκλήρω¬ 
ση των διαδικασιών καθαρισμού και απολύμανσης, 

2. Εάν τα αποτελέσματα του πρώτου ορολογικού 
ελέγχου είναι αρνητικά, διενεργείται δεύτερη ορολο- 
γική δοκιμή σε όλα τα ζώα ηλικίας άνω των 6 μηνών, 
σε διάστημα όχι μικρότερο των 6 μηνών από την προ¬ 
ηγούμενη, 

3. Εάν τα αποτελέσματα και του δεύτερου ορολογικού 
ελέγχου είναι αρνητικά, η εκτροφή χαρακτηρίζεται ως 
Μ2 και αίρονται τα περιοριστικά μέτρα που ισχύουν στις 
μολυσμένες εκτροφές, 

4. Στις εκτροφές Μ2 διενεργείται ορολογικός έλεγχος 
σε όλα τα ζώα ηλικίας άνω των 6 μηνών, σε διάστημα 
μεγαλύτερο από 6 μήνες και μικρότερο από 12 μήνες 
από τον προηγούμενο, 

5. Εφόσον τα αποτελέσματα και του τρίτου ορολογι- 
κού ελέγχου είναι αρνητικά, η εκτροφή χαρακτηρίζεται 
ως επίσημα απαλλαγμένη βρουκέλλωσης (Μ4) υπό την 
προϋπόθεση ότι ισχύουν όσα αναφέρονται στα Αρθρα 
25 και 29 της παρούσας απόφασης. 

Άρθρο 31 

ΔΙΑΤΗΡΗΣΗ ΤΟΥ ΕΠΙΣΗΜΑ ΑΠΑΛΛΑΓΜΕΝΟΥ 

ΒΡΟΥΚΕΛΛΩΣΗΣ ΚΑΘΕΣΤΩΤΟΣ (Μ4) ΣΕ ΕΚΤΡΟΦΕΣ 

ΑΙΓΩΝ Ή ΠΡΟΒΑΤΩΝ ΠΟΥ ΒΡΙΣΚΟΝΤΑΙ ΣΕ ΠΕΡΙΟΧΗ 
ΠΟΥ ΔΕΝ ΕΧΕΙ ΑΝΑΓΝΩΡΙΣΤΕΙ ΩΣ ΕΠΙΣΗΜΑ 
ΑΠΑΛΛΑΓΜΕΝΗ ΒΡΟΥΚΕΛΛΩΣΗΣ 

Προκειμένου μια εκτροφή αιγών ή προβάτων επίσημα 
απαλλαγμένη βρουκέλλωσης (Μ4), η οποία βρίσκεται 
σε περιοχή που δεν έχει χαρακτηριστεί ως επίσημα 
απαλλαγμένη βρουκέλλωσης, να διατηρήσει τον χαρα¬ 
κτηρισμό της πρέπει: 

- Να έχει διενεργηθεί ορολογικός έλεγχος σε όλα τα 
ζώα ηλικίας άνω των 6 μηνών με αρνητικά αποτελέσμα¬ 
τα, τουλάχιστο 6 μήνες μετά από τον χαρακτηρισμό 
της εκτροφής ως επίσημα απαλλαγμένης βρουκέλλω¬ 
σης. Σε περίπτωση που ο χαρακτηρισμός του επίσημα 
απαλλαγμένου έχει αποδοθεί μετά από δύο ελέγχους 
στο σύνολο των ζώων άνω των 6 μηνών και ο πρώτος 
έλεγχος δεν ήταν δειγματοληπτικός, τότε ο αναφερό- 
μενος έλεγχος δεν απαιτείται, 

- Όλα τα ζώα που συγκροτούν την εκτροφή να είναι 
απαλλαγμένα από τα κλινικά συμπτώματα της βρου¬ 
κέλλωσης τους τελευταίους 12 μήνες, 

- Τα ζώα που εισέρχονται στην εκτροφή να πληρούν 
τους όρους και τις προϋποθέσεις που απαιτούνται για 
την εισαγωγή τους σε εκτροφή επίσημα απαλλαγμένη 
βρουκέλλωσης, 

- Να διενεργείται κάθε έτος ένας ορολογικός έλεγχος 
σε αντιπροσωπευτικό δείγμα ζώων της εκτροφής. Στο 
δείγμα θα περιλαμβάνονται: 

1. Όλα τα αρσενικό ζώα ηλικίας άνω των 6 μηνών, 

2. Όλα τα νέα ζώα που εισήλθαν στην εκτροφή κατά 
τη διάρκεια του έτους, 

3. Το 25% των θηλυκών ζώων που διατηρούνται για 
αναπαραγωγή ή παράγουν γάλα με ελάχιστο δείγμα 


ανά εκτροφή 50 θηλυκά ζώα. Σε περίπτωση που ο αριθ¬ 
μός των ζώων της εκτροφής είναι μικρότερος του 50, 
τότε θα διενεργείται ορολογικός έλεγχος στο σύνολο 
των ζώων της εκτροφής. 

Αρθρο 32 

ΣΥΧΝΟΤΗΤΑ ΔΙΕΞΑΓΩΓΗΣ ΤΩΝ ΟΡΟΛΟΓΙΚΩΝ 
ΔΟΚΙΜΩΝ ΣΕ ΠΕΡΙΟΧΗ (ΝΟΜΟΣ) ΠΟΥ ΔΕΝ ΕΧΕΙ 
ΑΝΑΓΝΩΡΙΣΤΕΙ ΩΣ ΕΠΙΣΗΜΑ ΑΠΑΛΛΑΓΜΕΝΗ 
ΒΡΟΥΚΕΛΛΩΣΗΣ 

Σε έναν νομό, ο οποίος δεν έχει αναγνωριστεί ως 
επίσημα απαλλαγμένος βρουκέλλωσης, η συχνότητα δι¬ 
εξαγωγής των δοκιμών σε εκτροφές αιγών ή προβάτων 
επίσημα απαλλαγμένων βρουκέλλωσης είναι δυνατό να 
εκτελείται κάθε τρία έτη εφόσον: 

- Το 99% των εκτροφών αιγών ή προβάτων που βρί¬ 
σκονται στην περιοχή (νομός) είναι επίσημα απαλλαγ¬ 
μένες βρουκέλλωσης, και 

- Οι εκτροφές, οι οποίες δεν είναι επίσημα απαλλαγ¬ 
μένες βρίσκονται υπό επίσημη επιτήρηση ή εφαρμόζουν 
πρόγραμμα εκρίζωσης της νόσου. 

Αρθρο 33 

ΑΝΑΣΤΟΛΗ ΧΑΡΑΚΤΗΡΙΣΜΟΥ ΕΚΤΡΟΦΗΣ ΑΙΓΩΝ Ή 
ΠΡΟΒΑΤΩΝ ΩΣ ΕΠΙΣΗΜΑ ΑΠΑΛΛΑΓΜΕΝΗΣ 
ΒΡΟΥΚΕΛΛΩΣΗΣ (Μ4) 

Το καθεστώς του επίσημα απαλλαγμένου βρουκέλλω¬ 
σης (Μ4) μιας εκτροφής αιγών ή προβάτων αναστέλλε¬ 
ται σε περίπτωση που: 

- Τα ζώα της εκτροφής έχουν έλθει σε επαφή με αί¬ 
γες ή πρόβατα που ανήκουν σε εκτροφή χαμηλότερου 
υγειονομικού καθεστώτος ως προς τη βρουκέλλωση, 

- Δεν έχουν διενεργηθεί οι προβλεπόμενοι έλεγχοι για 
την διατήρηση του καθεστώτος του επίσημα απαλλαγ¬ 
μένου (Αρθρο 31 της παρούσας απόφασης), 

-Ένα ή περισσότερα ζώα της εκτροφής μετά από 
την διεξαγωγή κλινικών ή εργαστηριακών εξετάσεων 
κρίθηκαν ύποπτα βρουκέλλωσης και έχουν απομονωθεί 
ή σφαγεί. Η αναστολή του χαρακτηρισμού διατηρείται 
μέχρις ότου επιβεβαιωθεί επίσημα η παρουσία ή μη της 
βρουκέλλωσης. 

Αρθρο 34 

ΔΙΑΔΙΚΑΣΙΑ ΑΠΟΚΑΤΑΣΤΑΣΗΣ ΤΟΥ ΕΠΙΣΗΜΑ 
ΑΠΑΛΛΑΓΜΕΝΟΥ ΒΡΟΥΚΕΛΛΩΣΗΣ ΚΑΘΕΣΤΩΤΟΣ 
(Μ4) ΣΕ ΕΚΤΡΟΦΗ ΑΙΓΩΝ Η ΠΡΟΒΑΤΩΝ ΟΤΑΝ 
ΑΥΤΟ ΒΡΙΣΚΕΤΑΙ ΣΕ ΑΝΑΣΤΟΛΗ 

Στις εκτροφές αιγών ή προβάτων στις οποίες το κα¬ 
θεστώς του επίσημα απαλλαγμένου (Μ4) βρίσκεται σε 
αναστολή, αυτό αποκαθίσταται μετά από την ακόλουθη 
διαδικασία κατά περίπτωση: 

Α. Σε περίπτωση που το καθεστώς της εκτροφής έχει 
ανασταλεί λόγω μη τήρησης των όρων του προγράμ¬ 
ματος ή αν τα ζώα της εκτροφής ήλθαν σε επαφή με 
ζώα εκτροφής χαμηλότερου υγειονομικού καθεστώτος 
ως προς τη βρουκέλλωση: 

- Το καθεστώς του επίσημα απαλλαγμένου αποκα- 
θίσταται μετά από την υποβολή σε ορολογική δοκιμή 
όλων των αιγών ή προβάτων της εκτροφής ηλικίας άνω 
των 6 μηνών με αρνητικά αποτελέσματα. 

Β. Σε περίπτωση που το καθεστώς της εκτροφής 
έχει ανασταλεί εξαιτίας του ότι ένα ή περισσότερα 
ζώα της εκτροφής μετά από την διεξαγωγή κλινικών 
ή εργαστηριακών εξετάσεων κρίθηκαν ύποπτα βρου- 
κέλλωσης και: 

- Όλα τα ύποπτα ζώα έχουν σφαγεί αμέσως: Το κα¬ 
θεστώς του επίσημα απαλλαγμένου αποκαθίσταται 
μετά από την υποβολή όλων των ζώων της εκτροφής 
ηλικίας άνω των 6 μηνών σε δύο ορολογικές δοκιμές 
με αρνητικά αποτελέσματα. Η πρώτη ορολογική δοκι¬ 
μή διενεργείται 30 ημέρες μετά την απομάκρυνση και 
του τελευταίου ύποπτου ζώου και την ολοκλήρωση του 
καθαρισμού και της απολύμανσης των χώρων και των 
εργαλείων της εκτροφής και η δεύτερη τουλάχιστον 3 
μήνες μετά την πρώτη, 

- Η μόλυνση από βρουκέλλα έχει επιβεβαιωθεί και η 
εκτροφή βρίσκεται σε περιοχή επίσημα απαλλαγμένη 
βρουκέλλωσης: τότε διατάσσεται η άμεση σφαγή όλων 
των μολυσμένων ζώων όπως και όλων των ζώων που 
είναι ύποπτα βρουκέλλωσης. 

Άρθρο 35 

ΑΡΣΗ ΚΑΙ ΑΠΟΚΑΤΑΣΤΑΣΗ ΤΟΥ ΧΑΡΑΚΤΗΡΙΣΜΟΥ 
ΕΚΤΡΟΦΗΣ ΑΙΓΩΝ ΚΑΙ ΠΡΟΒΑΤΩΝ ΩΣ ΕΠΙΣΗΜΑ 
ΑΠΑΛΛΑΓΜΕΝΗΣ ΒΡΟΥΚΕΛΛΩΣΗΣ (Μ4) 

Το καθεστώς του επίσημα απαλλαγμένου βρουκέλ¬ 
λωσης (Μ4) μιας εκτροφής αιγών ή προβάτων αίρεται 
και αυτή χαρακτηρίζεται ως μολυσμένη από βρουκέλλα 
(Μ+) σε περίπτωση που επιβεβαιωθεί η μόλυνση των 
ζώων της εκτροφής μετά από τη διεξαγωγή των απα¬ 
ραίτητων εργαστηριακών εξετάσεων και την απομόνω¬ 
ση βρουκέλλας, την εκδήλωση κλινικών συμπτωμάτων 
ή επιδημιολογικής έρευνας όπου να αποδεικνύεται η 
μόλυνση. 

Εάν η μολυσμένη εκτροφή βρίσκεται σε περιοχή η 
οποία δεν έχει χαρακτηρισθεί ως επίσημα απαλλαγ¬ 
μένη, το καθεστώς του επίσημα απαλλαγμένου αποκα- 
θίσταται σύμφωνα με την διαδικασία εξυγίανσης των 
μολυσμένων εκτροφών (Αρθρο 29). 

Αρθρο 36 

ΠΡΟΫΠΟΘΕΣΕΙΣ ΓΙΑ ΤΗΝ ΕΙΣΑΓΩΓΗ ΖΩΩΝ ΣΕ 
ΕΚΤΡΟΦΕΣ ΑΙΓΩΝ Ή ΠΡΟΒΑΤΩΝ ΕΠΙΣΗΜΑ 
ΑΠΑΛΛΑΓΜΕΝΩΝ ΒΡΟΥΚΕΛΛΩΣΗΣ (Μ4) 

Η εισαγωγή αιγών ή προβάτων σε εκτροφές επίσημα 
απαλλαγμένες βρουκέλλωσης (Μ4) επιτρέπεται με την 
προϋπόθεση ότι: 

1. Τα ζώα που πρόκειται να εισαχθούν έχουν γεννηθεί 
και προέρχονται από εκτροφή αιγών ή προβάτων επίση¬ 
μα απαλλαγμένης βρουκέλλωσης (Μ4) ή απαλλαγμένης 
βρουκέλλωσης (Μ3), 

2. Φέρουν ατομική σήμανση, 

3. Δεν έχουν εμβολιαστεί κατά της βρουκέλλωσης ή 


αν έχουν εμβολιασθεί, ο εμβολιασμός να έχει πραγμα¬ 
τοποιηθεί τουλάχιστον προ δύο ετών, 

4. Πριν από την αναχώρησή τους βρίσκονται σε απο¬ 
μόνωση στην εκτροφή προέλευσης και κατά τη διάρκεια 
της απομόνωσης να έχουν δώσει αρνητικά αποτελέ¬ 
σματα σε δύο ορολογικούς ελέγχους που έγιναν σε 
διάστημα 6 εβδομάδων. 

Αρθρο 37 

ΔΙΑΤΗΡΗΣΗ ΤΟΥ ΑΠΑΛΛΑΓΜΕΝΟΥ ΒΡΟΥΚΕΛΛΩΣΗΣ 
ΚΑΘΕΣΤΩΤΟΣ ΣΕ ΕΚΤΡΟΦΗ ΑΙΓΩΝ Ή 
ΠΡΟΒΑΤΩΝ (Μ3) 

Προκειμένου μια εκτροφή αιγών ή προβάτων απαλ¬ 
λαγμένη βρουκέλλωσης (Μ3) να διατηρήσει τον χαρα¬ 
κτηρισμό της πρέπει: 

- Όλα τα ζώα που συγκροτούν την εκτροφή να είναι 
απαλλαγμένα από τα κλινικά συμπτώματα της βρου¬ 
κέλλωσης τους τελευταίους 12 μήνες, 

- Τα ζώα που εισέρχονται στην εκτροφή να πληρούν 
τους όρους του Αρθρου 41 της παρούσας απόφασης, 

- Να διενεργείται κάθε έτος ένας ορολογικός έλεγ¬ 
χος με αρνητικά αποτελέσματα σε αντιπροσωπευτικό 
δείγμα ζώων της εκτροφής. Στο δείγμα θα περιλαμ¬ 
βάνονται: 

1. Όλα τα αρσενικά ζώα ηλικίας άνω των 6 μηνών, 

2. Όλα τα ζώα που εισήλθαν στην εκτροφή κατά τη 
διάρκεια του έτους, 

3. Το 25% των θηλυκών που διατηρούνται για ανα¬ 
παραγωγή ή παράγουν γάλα με ελάχιστο δείγμα ανά 
εκτροφή 50 θηλυκά ζώα. Σε περίπτωση που ο αριθμός 
των ζώων της εκτροφής είναι μικρότερος του 50, τότε 
θα διενεργείται ορολογικός έλεγχος στο σύνολο των 
ζώων της εκτροφής. 

- Να ισχύουν οι προϋποθέσεις για τον χαρακτηρισμό 
της εκτροφής ως Μ3 σύμφωνα με το Αρθρο 25 της 
παρούσας απόφασης. Τα ζώα που έχουν εμβολιαστεί 
οφθαλμικά ασχέτως ηλικίας να δίνουν αρνητικά αποτε¬ 
λέσματα σε ορολογική δοκιμή η οποία θα διενεργηθεί 
τουλάχιστον 6 μήνες μετά τον εμβολιασμό. 

Αρθρο 38 

ΑΝΑΣΤΟΛΗ ΧΑΡΑΚΤΗΡΙΣΜΟΥ ΕΚΤΡΟΦΗΣ ΑΙΓΩΝ 
Ή ΠΡΟΒΑΤΩΝ ΩΣ ΑΠΑΛΛΑΓΜΕΝΗΣ 
ΒΡΟΥΚΕΛΛΩΣΗΣ (Μ3) 

Το καθεστώς του απαλλαγμένου βρουκέλλωσης (Μ3) 
μιας εκτροφής αιγών ή προβάτων αναστέλλεται σε πε¬ 
ρίπτωση που: 

- Τα ζώα της εκτροφής έχουν έλθει σε επαφή με αί¬ 
γες ή πρόβατα που ανήκουν σε εκτροφή χαμηλότερου 
υγειονομικού καθεστώτος ως προς τη βρουκέλλωση, 

- Δεν έχουν διενεργηθεί οι προβλεπόμενοι έλεγχοι για 
την διατήρηση του απαλλαγμένου καθεστώτος, 

-Ένα ή περισσότερα ζώα της εκτροφής μετά από 
την διεξαγωγή κλινικών ή εργαστηριακών εξετάσεων 
κρίθηκαν ύποπτα βρουκέλλωσης και έχουν σφαγεί 

Αρθρο 39 

ΑΠΟΚΑΤΑΣΤΑΣΗ ΤΟΥ ΑΠΑΛΛΑΓΜΕΝΟΥ 
ΚΑΘΕΣΤΩΤΟΣ ΒΡΟΥΚΕΛΛΩΣΗΣ (Μ3) 

Στις εκτροφές αιγών ή προβάτων στις οποίες το καθε¬ 
στώς του απαλλαγμένου βρουκέλλωσης (Μ3) βρίσκεται 
σε αναστολή, αυτό αποκαθίσταται μετά από την ακό¬ 
λουθη διαδικασία κατά περίπτωση: 

Α. Σε περίπτωση που το καθεστώς της εκτροφής έχει 
ανασταλεί λόγω μη τήρησης των όρων του προγράμ¬ 
ματος ή αν τα ζώα της εκτροφής ήλθαν σε επαφή με 
ζώα εκτροφής χαμηλότερου υγειονομικού καθεστώτος 
ως προς τη βρουκέλλωση: 

- Το καθεστώς του απαλλαγμένου αποκαθίσταται 
μετά από την υποβολή σε ορολογική δοκιμή όλων των 
ζώων της εκτροφής ηλικίας άνω των 6 μηνών με αρνη¬ 
τικά αποτελέσματα, 

- Τα ζώα που έχουν εμβολιαστεί οφθαλμικά ασχέτως 
ηλικίας δίνουν αρνητικά αποτελέσματα σε ορολογική 
δοκιμή η οποία θα διενεργηθεί τουλάχιστον 6 μήνες 
μετά τον εμβολιασμό. 

Β. Σε περίπτωση που το καθεστώς της εκτροφής έχει 
ανασταλεί εξαιτίας του ότι ένα ή περισσότερα ζώα της 
εκτροφής μετά από την διεξαγωγή κλινικών ή εργα¬ 
στηριακών εξετάσεων κρίθηκαν ύποπτα βρουκέλλωσης 
και εάν το/τα ύποπτα ζώα έχουν σφαγεί και δεν είναι 
πλέον διαθέσιμα: 

- Το καθεστώς του απαλλαγμένου αποκαθίσταται 
μετά από την υποβολή όλων των ζώων της εκτροφής 
ηλικίας άνω των 6 μηνών σε δύο ορολογικές δοκιμές 
με αρνητικά αποτελέσματα. Η πρώτη ορολογική δοκι¬ 
μή διενεργείται 30 ημέρες μετά την απομάκρυνση και 
του τελευταίου ύποπτου ζώου και την ολοκλήρωση του 
καθαρισμού και της απολύμανσης των χώρων και των 
εργαλείων της εκτροφής και η δεύτερη τουλάχιστον 3 
μήνες μετά την πρώτη, 

- Τα ζώα που έχουν εμβολιαστεί οφθαλμικά ασχέτως 
ηλικίας δίνουν αρνητικά αποτελέσματα σε ορολογική 
δοκιμή η οποία θα διενεργηθεί τουλάχιστον 6 μήνες 
μετά τον εμβολιασμό. 

Αρθρο 40 

ΑΡΣΗ ΚΑΙ ΑΠΟΚΑΤΑΣΤΑΣΗ ΤΟΥ ΧΑΡΑΚΤΗΡΙΣΜΟΥ 
ΕΚΤΡΟΦΗΣ ΑΙΓΩΝ Ή ΠΡΟΒΑΤΩΝ ΩΣ ΑΠΑΛΛΑΓΜΕΝΗΣ 
ΒΡΟΥΚΕΛΛΩΣΗΣ (Μ3) 

Το καθεστώς του απαλλαγμένου βρουκέλλωσης (Μ3) 
μιας εκτροφής αιγών ή προβάτων αίρεται και αυτή χα¬ 
ρακτηρίζεται ως μολυσμένη από βρουκέλλα (Μ+) σε 
περίπτωση που επιβεβαιωθεί η μόλυνση των ζώων της 
εκτροφής μετά από την διεξαγωγή των απαραίτητων 
εργαστηριακών εξετάσεων και την απομόνωση βρου- 
κέλλας, την εκδήλωση κλινικών συμπτωμάτων ή επιδημι- 
ολογικής έρευνας όπου να αποδεικνύεται η μόλυνση. 

Στις μολυσμένες εκτροφές (Μ+) το καθεστώς του 
απαλλαγμένου βρουκέλλωσης (Μ3) αποκαθίσταται σύμ¬ 
φωνα με την διαδικασία εξυγίανσης των μολυσμένων 
εκτροφών (Αρθρο 29). 


- Οι ορολογικές δοκιμές που θα διενεργηθούν σε ζώα 
που έχουν εμβολιαστεί οφθαλμικά ασχέτως ηλικίας πρέ¬ 
πει να δίνουν αρνητικά αποτελέσματα εφόσον έχουν δι¬ 
ενεργηθεί τουλάχιστον 6 μήνες μετά τον εμβολιασμό. 

Αρθρο 41 

ΠΡΟΫΠΟΘΕΣΕΙΣ ΓΙΑ ΤΗΝ ΕΙΣΑΓΩΓΗ ΖΩΩΝ ΣΕ 

ΕΚΤΡΟΦΕΣ ΑΙΓΩΝ Ή ΠΡΟΒΑΤΩΝ ΑΠΑΛΛΑΓΜΕΝΩΝ 
ΒΡΟΥΚΕΛΛΩΣΗΣ (Μ3) 

Η εισαγωγή αιγών ή προβάτων σε εκτροφές απαλ¬ 
λαγμένες βρουκέλλωσης (Μ3) επιτρέπεται με την προ¬ 
ϋπόθεση ότι: 

1. Τα ζώα που πρόκειται να εισαχθούν έχουν γεννηθεί 
και προέρχονται από εκτροφή αιγών ή προβάτων επίση¬ 
μα απαλλαγμένης βρουκέλλωσης (Μ4) ή απαλλαγμένης 
βρουκέλλωσης (Μ3), 

2. Φέρουν ατομική σήμανση, 

3. Δεν έχουν εμβολιαστεί κατά της βρουκέλλωσης ή 
αν έχουν εμβολιαστεί ο εμβολιασμός να έχει πραγμα¬ 
τοποιηθεί τουλάχιστον προ δύο ετών, 

4. Πριν από την αναχώρησή τους βρίσκονται σε απο¬ 
μόνωση στην εκτροφή προέλευσης και κατά τη διάρκεια 
της απομόνωσης έχουν δώσει αρνητικά αποτελέσματα 
σε δύο ορολογικούς ελέγχους που έγιναν σε διάστημα 
6 εβδομάδων. 

Σε εκτροφή αιγών ή προβάτων απαλλαγμένης βρου¬ 
κέλλωσης (Μ3) είναι δυνατό να επιτραπεί η εισαγωγή 
εμβολιασμένων ζώων υπό τις παρακάτω προϋποθέ¬ 
σεις: 

1. Εάν τα ζώα είναι εμβολιασμένα να έχουν εμβολια¬ 
στεί σε ηλικία μικρότερη των 7 μηνών και ο εμβολιασμός 
να έχει διενεργηθεί προ 15 ημερών από την είσοδό τους 
στην εκτροφή, 

2. Εάν τα ζώα έχουν εμβολιαστεί σε ηλικία μεγαλύ¬ 
τερη των 7 μηνών οφθαλμικά, ο εμβολιασμός να έχει 
διενεργηθεί τουλάχιστον πριν από 6 μήνες, πριν από την 
αναχώρησή τους, τα ζώα να βρίσκονται σε απομόνωση 
στην εκτροφή προέλευσης και κατά τη διάρκεια της 
απομόνωσης να έχουν δώσει αρνητικά αποτελέσματα 
σε δύο ορολογικούς ελέγχους που έγιναν σε διάστημα 
6 εβδομάδων. 

Αρθρο 42 

ΧΑΡΑΚΤΗΡΙΣΜΟΣ ΠΕΡΙΟΧΗΣ ΩΣ ΕΠΙΣΗΜΑ 
ΑΠΑΛΛΑΓΜΕΝΗΣ ΒΡΟΥΚΕΛΛΩΣΗΣ 

Προκειμένου η χώρα ή μία περιοχή (νομός) να χα¬ 
ρακτηριστεί ως επίσημα απαλλαγμένη βρουκέλλωσης 
είναι απαραίτητο: 

- Το 99,8 % των εκτροφών αιγών ή προβάτων να έχουν 
χαρακτηριστεί ως επίσημα απαλλαγμένες 

ή 

- Να μην έχει καταγραφεί επισήμως καμία περίπτωση 
βρουκέλλωσης για τουλάχιστον 5 χρόνια, 

- Ο εμβολιασμός να έχει σταματήσει πριν από του¬ 
λάχιστον 3 χρόνια, 

- Να καταγράφονται, να γνωστοποιούνται και να διε- 

ρευνώνται λεπτομερώς όλες οι περιπτώσεις αποβολών 
στις εκτροφές αιγών ή προβάτων, 

- Να εφαρμόζεται στην περιοχή το πρόγραμμα εκρί- 
ζωσης όπως προβλέπεται στην ισχύουσα νομοθεσία και 
τα σχετικά άρθρα της παρούσας απόφασης, 

- Να είναι σε εφαρμογή στην περιοχή σύστημα ανα¬ 
γνώρισης των ζώων έτσι ώστε να είναι δυνατή η πα¬ 
ρακολούθηση των μετακινήσεων των ζώων και η διαπί¬ 
στωση της εκτροφής προέλευσης και προορισμού κάθε 
μετακινουμένου ζώου. 

Άρθρο 43 

ΔΙΑΤΗΡΗΣΗ ΤΟΥ ΧΑΡΑΚΤΗΡΙΣΜΟΥ ΤΗΣ ΠΕΡΙΟΧΗΣ ΩΣ 
ΕΠΙΣΗΜΑ ΑΠΑΛΛΑΓΜΕΝΗΣ ΒΡΟΥΚΕΛΛΩΣΗΣ 

Προκειμένου να διατηρηθεί ο χαρακτηρισμός του 
επίσημα απαλλαγμένου βρουκέλλωσης στη χώρα ή σε 
περιοχή (νομός) αυτής πρέπει: 

- Να πληρούνται οι όροι που τίθενται για την απόδοση 
του χαρακτηρισμού της χώρας ή περιοχής ως επίσημα 
απαλλαγμένης (Αρθρο 42 της παρούσας απόφασης), 

- Το πρώτο έτος μετά την αναγνώριση της περιοχής 
ή της χώρας ως επίσημα απαλλαγμένης βρουκέλλωσης 
να πραγματοποιείται έλεγχος: 

1. Σε δείγμα ζώων στις εκτροφές ή στα σφαγεία έτσι 
ώστε να αποδεικνύεται με αξιοπιστία 99 % ότι ποσοστό 
εκτροφών μικρότερο από 0,2 % είναι μολυσμένο, 

ή 

2. Στο 10 % των ζώων ηλικίας άνω των 6 μηνών που 
εκτρέφονται στην περιοχή. 

- Το δεύτερο έτος μετά την αναγνώριση της περιοχής 
ή της χώρας ως επίσημα απαλλαγμένης βρουκέλλωσης 
να πραγματοποιείται έλεγχος: 

1. Σε δείγμα ζώων στις εκτροφές ή στα σφαγεία έτσι 
ώστε να αποδεικνύεται με αξιοπιστία 95 % ότι ποσοστό 
εκτροφών μικρότερο από 0,2 % είναι μολυσμένο, 

ή 

2. Στο 5 % των ζώων ηλικίας άνω των 6 μηνών που 
εκτρέφονται στην περιοχή. 

Αρθρο 44 

ΤΕΚΜΗΡΙΩΣΗ ΕΛΕΓΧΩΝ 

Α. Δελτίο ορολογικών εξετάσεων για την βρουκέλλω- 
ση των αιγών και προβάτων. 

Τα αιμοδείγματα θα αποστέλλονται στα αρμόδια κτη¬ 
νιατρικά εργαστήρια με το Δελτίο Ορολογικών Εξετά¬ 
σεων (εγκύκλιος με αριθμ. πρωτ. 359322/19.4.2001- Πα¬ 
ράρτημα Η) για την καταγραφή των δειγμάτων και την 
γνωστοποίηση των αποτελεσμάτων σε τρία αντίτυπα. 
Το πρωτότυπο παραμένει στο εργαστήριο που διενήρ- 
γησε τις εξετάσεις, ένα αντίτυπο χορηγείται στον πα¬ 
ραγωγό και τηρείται στο αρχείο της εκτροφής και το 
τρίτο αντίτυπο παραμένει στο Αγροτικό Κτηνιατρείο 
της περιοχής στον ατομικό φάκελο του κτηνοτρόφου. 

Β. Πιστοποιητικό απολύμανσης. 

Μετά την διενέργεια εργασιών καθαρισμού και απο¬ 
λύμανσης συμπληρώνεται το σχετικό έντυπο σε δύο 


αντίτυπα (εγκύκλιος με αριθμ. πρωτ.359322/19.4.2001 
- Παραρτήματα Θ1 και Θ2). Το ένα αντίτυπο παραδί- 
δεται στον κτηνοτρόφο και τηρείται στο αρχείο της 
εκτροφής. Το άλλο αντίτυπο τηρείται στο αρχείο του 
Αγροτικού Κτηνιατρείου της περιοχής στον ατομικό 
φάκελο του κτηνοτρόφου. 

Γ. Δελτίο πορείας προγράμματος εκρίζωσης της 
βρουκέλλωσης. 

Η εξέλιξη του προγράμματος ελέγχου της βρουκέλ¬ 
λωσης σε κάθε νομό και η επιδημιολογική κατάσταση 
αποτυπώνονται σε σχετικά έντυπα (εγκύκλιος με αριθμ. 
πρωτ. 246673/8.4.2002 - Παράρτημα Δ5). Κάθε νομός 
συμπληρώνει τα απαραίτητα στοιχεία και αποστέλλει 
τα δελτία στο Τμήμα Ζωοανθρωπονόσων της Δ/νσης 
Υγείας των Ζώων της Γενικής Δ/νσης Κτηνιατρικής κάθε 
μήνα. 

Δ. Δελτίο επιδημιολογικής διερεύνησης. 

Σε κάθε μολυσμένη εκτροφή διεξάγεται επιδημιολο- 
γική έρευνα τα στοιχεία της οποίας καταγράφονται 
σε σχετικό έντυπο το οποίο θα τηρείται στο Αγροτικό 
Κτηνιατρείο προκειμένου να εκτιμηθεί το πρόβλημα της 
μόλυνσης στη περιοχή και θα ενημερώνεται η Διεύθυν¬ 
ση Κτηνιατρικής του νομού ώστε να ληφθούν τα απα¬ 
ραίτητα μέτρα. Η μορφή των παραπάνω εντύπων έχει 
καθορισθεί με σχετική εγκύκλιο (αριθμ. πρωτ. 246673/ 
8.4.2002- Παράρτημα I). 

III. ΣΦΑΓΕΣ ΚΑΙ ΑΠΟΖΗΜΙΩΣΕΙΣ ΜΟΛΥΣΜΕΝΩΝ 
ΑΠΟ ΒΡΟΥΚΕΛΛΩΣΗ ΑΙΓΩΝ ΚΑΙ ΠΡΟΒΑΤΩΝ 

Άρθρο 45 

ΣΦΑΓΗ ΜΟΛΥΣΜΕΝΩΝ ΑΠΟ ΒΡΟΥΚΕΛΛΩΣΗ ΖΩΩΝ 

Τα μολυσμένα ζώα σφάζονται υποχρεωτικά το συντο¬ 
μότερο δυνατό υπό την επίβλεψη κτηνιάτρου. Πρέπει 
να σφαγούν σε χρονικό διάστημα μικρότερο των 30 
ημερών από την ημερομηνία επίδοσης της απόφασης 
λήψης μέτρων στον εκτροφέα των ζώων. Η έκδοση της 
απόφασης δεν πρέπει να υπερβαίνει τις 3 εργάσιμες 
ημέρες από την γνωστοποίηση του θετικού αποτελέ¬ 
σματος. Η σφαγή τους γίνεται σε προκαθορισμένο σφα¬ 
γείο και σε συγκεκριμένη ημέρα και ώρα που ορίζει με 
απόφαση της η Διεύθυνση Κτηνιατρικής του νομού. Τα 
σφάγια υφίστανται κρεοσκοπικό έλεγχο σύμφωνα με 
τις κείμενες διατάξεις. 

Αρθρο 46 

ΣΦΑΓΗ ΜΟΛΥΣΜΕΝΗΣ ΑΠΟ ΒΡΟΥΚΕΛΛΩΣΗ 
ΕΚΤΡΟΦΗΣ 

Σε περιοχές που έχουν χαρακτηριστεί ως επίσημα 
απαλλαγμένες, σε περίπτωση που επιβεβαιωθεί η μό¬ 
λυνση σε μία εκτροφή, τότε το σύνολο των ζώων της 
θετικής εκτροφής σφάζεται ανεξάρτητα ποσοστού μό¬ 
λυνσης και αποζημιώνονται. 

Σε περιοχές όπου το ποσοστό μόλυνσης μεταξύ των 
εκτροφών είναι εξαιρετικά χαμηλό 0,1 -1%, προκειμένου 
να επιταχυνθεί η εκρίζωση της νόσου είναι δυνατόν να 
προταθεί η ολική σφαγή των αιγών και προβάτων μιας 
εκτροφής και η αποζημίωση αυτών. 

Κατά παρέκκλιση, εφόσον το ποσοστό μόλυνσης είναι 
εξαιρετικά υψηλό σε μία εκτροφή, ίσο ή μεγαλύτερο του 
50 %, μπορεί να προταθεί η ολική σφαγή των αιγών και 
προβάτων της εκτροφής και να καταβληθεί αποζημίω¬ 
ση στον εκτροφέα των ζώων για τα θετικά ζώα και τα 
αρνητικά θηλυκά της εκτροφής του. 

Στις παραπάνω περιπτώσεις η σφαγή των ζώων γίνε¬ 
ται μετά από πρόταση επιτροπής και την άδεια της Κε¬ 
ντρικής Κτηνιατρικής Υπηρεσίας του Υπουργείου Αγρο¬ 
τικής Ανάπτυξης και Τροφίμων. Η επιτροπή αποτελείται 
από τον Προϊστάμενο του Τμήματος Υγείας των Ζώων 
της Κτηνιατρικής Υπηρεσίας του νομού, έναν κτηνίατρο 
του Αγροτικού Κτηνιατρείου της περιοχής και έναν επι- 
δημιολόγο, ο οποίος ορίζεται από την Κεντρική Κτηνια¬ 
τρική Υπηρεσία του Υπουργείου Αγροτικής Ανάπτυξης 
και Τροφίμων. Η επιτροπή προκειμένου να υποβάλλει 
την πρότασή της μελετά τους επιδημιολογικούς παρά¬ 
γοντες που συντελούν στη μόλυνση της εκτροφής, συ¬ 
μπληρώνει το Δελτίο της Επιδημιολογικής Διερεύνησης 
και συντάσσει σχετικό πρακτικό. Το πρακτικό μαζί με 
το Δελτίο Επιδημιολογικής Διερεύνησης αποστέλλεται 
στο Τμήμα Ζωοανθρωπονόσων της Γενικής Διεύθυνσης 
Κτηνιατρικής που είναι η αρμόδια αρχή για την έκδοση 
της σχετικής απόφασης καθολικής σφαγής. 

Αρθρο 47 

ΑΠΟΖΗΜΙΩΣΕΙΣ ΖΩΩΝ ΠΟΥ ΣΦΑΧΤΗΚΑΝ ΣΕ 

ΕΦΑΡΜΟΓΗ ΤΟΥ ΠΡΟΓΡΑΜΜΑΤΟΣ ΕΚΡΙΖΩΣΗΣ ΤΗΣ 
ΒΡΟΥΚΕΛΛΩΣΗΣ ΤΩΝ ΒΟΟΕΙΔΩΝ 

Κατά την εφαρμογή του προγράμματος όλα τα ζώα 
που θα σφαγούν μετά το θετικό αποτέλεσμα σε μία 
ορολογική εξέταση από τις προβλεπόμενες στην πα¬ 
ρούσα απόφαση, αποζημιώνονται σύμφωνα με τις εκά- 
στοτε ετήσιες κοινές υπουργικές αποφάσεις οικονο¬ 
μικών αποζημιώσεων και ενισχύσεων που προκύπτουν 
από την επιβολή κτηνιατρικών μέτρων εξυγίανσης του 
ζωικού κεφαλαίου της χώρας. Η αποζημίωση των ζώων 
καταβάλλεται στους ιδιοκτήτες το αργότερο εντός 90 
ημερών από την ημέρα σφαγής των ζώων τους. 

Άρθρο 48 

ΕΠΑΝΑΣΥΣΤΑΣΗ ΕΚΤΡΟΦΗΣ ΜΕΤΑ ΑΠΟ ΟΛΙΚΗ 
ΣΦΑΓΗ ΤΩΝ ΖΩΩΝ 

Σε περίπτωση που όλα τα ζώα μιας εκτροφής έχουν 
σφαγεί, πριν την επανεισαγωγή ζώων στην εκτροφή, τα 
κτίρια, οι εγκαταστάσεις και τα εργαλεία της εκτροφής 
πρέπει να καθαριστούν και να απολυμανθούν υποχρεω¬ 
τικά άσχετα εάν γίνει επανασύσταση της εκτροφής,υπό 
την επίβλεψη κτηνιάτρου του Αγροτικού Κτηνιατρείου 
της περιοχής. Μετά την ολοκλήρωση των διαδικασιών 
καθαρισμού και απολύμανσης των χώρων της εκτροφής 
εκδίδεται το σχετικό πιστοποιητικό από τον υπεύθυνο 
κτηνίατρο του Α.Κ. της περιοχής. Κατά την επανασύ¬ 
σταση της εκτροφής, 60 ημέρες μετά την σφαγή των 
ζώων της εκτροφής προκειμένου αυτή να χαρακτηριστεί 
ως επίσημα απαλλαγμένη πρέπει όλα τα ζώα που θα τη 
συγκροτήσουν να προέρχονται από εκτροφές επίσημα 
απαλλαγμένες βρουκέλλωσης (Μ4). 


Εξήντα (60) ημέρες μετά την επανασύσταση της 
εκτροφής διεξάγεται ορολογική εξέταση από τις προ¬ 
βλεπόμενες στο παρόν σε όλα τα ζώα ηλικίας άνω των 
6 μηνών. 

Εφόσον τα αποτελέσματα είναι αρνητικά η εκτροφή 
παραμένει στην κατηγορία (Μ4) επίσημα απαλλαγμέ¬ 
νη 

IV. ΕΡΓΑΣΤΗΡΙΑΚΟΣ ΕΛΕΓΧΟΣ ΚΑΙ ΔΙΑΓΝΩΣΗ ΤΗΣ 
ΒΡΟΥΚΕΛΛΩΣΗΣ ΑΙΓΩΝ ΚΑΙ ΠΡΟΒΑΤΩΝ 

Αρθρο 49 

ΤΡΟΠΟΣ ΕΦΑΡΜΟΓΗΣ ΟΡΟΛΟΓΙΚΟΥ ΕΛΕΓΧΟΥ 

Ο ορός των ζώων υφίσταται εξέταση με βρουκελλι- 
κό αντιγόνο ρυθμισμένο ως προς το ρΗ (Βοδθ ΒβηραΙ). 
Σε περίπτωση θετικού αποτελέσματος ο θετικός ορός 
εξετάζεται με τη δοκιμή Σύνδεσης του Συμπληρώματος. 
Ο ορός θεωρείται ως θετικός εάν ο τίτλος είναι ίσος ή 
μεγαλύτερος από 20 ΙΙΟΕΕ. 

Σε περίπτωση που το 5% των ζώων μιας εκτροφής 
αντιδράσει θετικά στην εξέταση με βρουκελλικό αντι¬ 
γόνο ρυθμισμένο ως προς το ρΗ ( Βοεο ΒαηραΙ), τότε 
όλοι οι οροί των ζώων της εκτροφής εξετάζονται με 
Σύνδεση του Συμπληρώματος. Στις μολυσμένες εκτρο¬ 
φές κάθε ορός αίματος που θα δώσει θετικό ή ύποπτο 
αποτέλεσμα σε οιαδήποτε ορολογική εξέταση θεωρεί¬ 
ται ότι ανήκει σε μολυσμένο ζώο, το οποίο θα πρέπει 
να απομακρυνθεί από την εκτροφή. 

Αρθρο 50 

ΔΙΕΡΕΥΝΗΣΗ ΚΑΙ ΚΑΤΑΓΡΑΦΗ ΑΠΟΒΟΛΩΝ 

Όλες οι περιπτώσεις αποβολών που συμβαίνουν σε 
εκτροφές προβάτων ή αιγών στις περιοχές που εφαρ¬ 
μόζεται πρόγραμμα εκρίζωσης της νόσου δηλώνονται 
υποχρεωτικά και καταγράφονται στο Αγροτικό Κτηνι¬ 
ατρείο της περιοχής, το οποίο τηρεί ειδικό αρχείο των 
αποβολών που έχουν δηλωθεί στην ζώνη ευθύνης του. 
Σε περίπτωση που δηλώνεται αποβολή διενεργείται 
επιδημιολογική έρευνα και λαμβάνονται τα κατάλληλα 
δείγματα για μικροβιολογικό, ιστολογικό ή ορολογικό 
έλεγχο από το αρμόδιο Κτηνιατρικό Εργαστήριο προ¬ 
κειμένου να προσδιοριστεί το αίτιο της αποβολής. Τα 
στοιχεία που αφορούν τις αποβολές συμπληρώνονται 
στο “Δελτίο αναφοράς/ διερεύνησης αποβολών” που 
έχει καθοριστεί με εγκύκλιο (αριθμ. πρωτ. 246673/8-04- 
2002 - Παράρτημα Κ) του Τμήματος Ζωοανθρωπονό¬ 
σων της Δ/νσης Υγείας των Ζώων της Γ ενικής Δ/νσης 
Κτηνιατρικής του Υπουργείου Αγροτικής Ανάπτυξης 
και Τροφίμων. 

V. ΕΙΔΙΚΕΣ ΔΙΑΤΑΞΕΙΣ 

Άρθρο 51 

ΘΕΡΑΠΕΙΑ ΤΗΣ ΒΡΟΥΚΕΛΛΩΣΗΣ 

Απαγορεύονται όλες οι ενέργειες σε μολυσμένα από 
βρουκέλλωση πρόβατα ή αίγες που αποσκοπούν στη 
θεραπεία τους. 

VI. ΤΕΛΙΚΕΣ ΔΙΑΤΑΞΕΙΣ 
Αρθρο 52 

ΕΝΗΜΕΡΩΣΗ ΑΡΜΟΔΙΩΝ ΟΡΓΑΝΩΝ ΓΙΑ ΤΗΝ ΠΟΡΕΙΑ 
ΤΟΥ ΠΡΟΓΡΑΜΜΑΤΟΣ ΕΚΡΙΖΩΣΗΣ ΤΗΣ 
ΒΡΟΥΚΕΛΛΩΣΗΣ ΑΙΓΩΝ ΚΑΙ ΠΡΟΒΑΤΩΝ 

Η Γενική Διεύθυνση Κτηνιατρικής του Υπουργείου 
Αγροτικής Ανάπτυξης και Τροφίμων έχει την υποχρέ¬ 
ωση να παρέχει όλες τις πληροφορίες που αφορούν 
την εφαρμογή του προγράμματος ελέγχου και εκρίζω- 
σης της βρουκέλλωσης των αιγών και προβάτων και 
να στέλνει σχετικές εκθέσεις για την πορεία του προ¬ 
γράμματος στον προβλεπόμενο χρόνο στην Επιτροπή 
της Ευρωπαϊκής Ένωσης. 

Αρθρο 34 
Κυρώσεις 

Στους μη συμμορφούμενους με τις διατάξεις της πα¬ 


ρούσας απόφασης και των μέτρων που λαμβάνονται 
κατ'εφαρμογή της, δεν καταβάλλονται αποζημιώσεις και 
επιπλέον επιβάλλονται οι διοικητικές και ποινικές κυρώ¬ 
σεις που προβλέπονται στο άρθρο 23 του ν. 248/1914 (Α' 
110) όπως αυτό αντικαταστάθηκε από το άρθρο 13 του 
ν. 2538/1997 (Α' 242), όπως τροποποιήθηκε 

Η υπ’ αριθμ. 286855/31.12.2003 (ΦΕΚ 2004-τ. Β') απόφαση 
καταργείται. 

Η παρούσα ισχύει από 1ης Ιανουάριου 2007 και εφεξής 
μέχρι να τροποποιηθεί ή καταργηθεί με άλλη υπουργική 
απόφαση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2007 

Με εντολή Υφυπουργού 

Ο Γενικός Γραμματέας 
ΚΩΝΣΤΑΝΤΙΝΟΣ ΣΚΙΑΔΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 - ίηΐθπιβΐ: ΗΙΙρύ/νννννν.βΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


»Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

1 Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

1 Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

1 Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

1 Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

' Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ. 91 ·)· 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13=00 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


Ο 7 Ο 7 Ο Ο 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριίϊρ://νννννν.8ΐ.αι - θ-ίτΐίίΐ: Ηίίίτΐ35ΐίΓ.?Ιι8ΐίί.αΓ 



































